Lelaki Ini Kongsikan 9 Tip Buat Jualan Selepas Raya Tanpa Kos Iklan Yang Anda Patut Kuasai

Lelaki ini (saya lah orangnya) kongsikan 9 tip buat jualan after Raya yang anda patut kuasai, terutama kepada anda yang mahu bajet rendah dan hampir tiada kos marketing dikeluarkan.

Walaupun tip-tip ini tak se-seksi dan se-anggun guna Facebook Ads, anda patut usha dan usaha cara ini. Ehem!

Cari nombor telefon prospek yang masih belum di ‘save contact’. Mesti banyak kalau dah 30 hari tak save kan? So, better save sekarang.

Tarik nafas, save 1 per satu. Sambil tu jangan lupa senyum. Tak kisah nak kena ambil masa berapa lama pun sebab kita sedang bina ‘kolam’ prospek. Maka, bertabahlah hati dan pegang kata kunci ini:

Kalau sejam boleh save 10 nombor, 4 jam anda boleh save 40 nombor. Kalau sehari boleh save dalam 10 nombor, 30 hari dah boleh save 300 nombor. Banyak tu prospek!

Semasa save contact number prospek, jangan lupa ‘group-kan’ supaya nanti senang nak masukkan dalam Group Broadcast (ciri yang ada dalam WhatsApp).

Katakanlah malas sangat nak masukkan dalam group broadcast, it’s OK. Save saja nombor tu macam biasa. Guna nama prospek. Kalau tak ada, boleh guna kod khas untuk letak di bahagian nama prospek tu.

Lepas siap semua, anda boleh prepare skrip ‘baik punya’ untuk prospek. Pastikan beri tawaran yang meleleh sampai prospek rasa rugi kalau tak ambil offer anda.

Kalau nak bagi diskaun, bagilah diskaun. Kalau nak bagi free gift, boleh saja. Ikut suka anda. Bajet anda. Bukan saya. Hehe.

Nyatakan juga tempoh tawaran ini adalah terhad. Hanya ada untuk satu masa tertentu sahaja untuk mereka grab offer anda. Contohnya offer untuk 3 hari sahaja.

Anda buat open house selepas skrip jualan siap. Eh! Macam banyak belanja pulak kan. Jangan risau dan jangan terkejut sangat. Ini open house alam maya saja.

Yang dah masukkan nama dalam Group Broadcast, dah boleh mula broadcast skrip tadi.

Yang malas nak masukkan prospek ke broadcast tadi, kenalah rajin sikit. Anda hantarlah skrip ini 1 per 1 kepada prospek. Ini lagi leceh sebenarnya sebab ibarat anda pergi rumah setiap orang, berbanding buat open house, semua orang ada.

Copy paste saja skrip yang anda dah buat tadi. Oops! Ucap dulu selamat hari raya, jangan main serbu saja, tersedak prospek nanti.

Tunggu prospek reply dan layan elok-elok. Kalau tak ada reply, anggap saja sekadar bertanya khabar. So, kata kunci di sini (lagi) adalah follow up.

Lagi satu, jangan ingat prospek yang tak bayar sebelum raya tu mereka dah tak minat dengan produk anda. Ada 101 sebab kenapa mereka tak buat bayaran sebelum ni. Jadi jangan buat anggapan yang membuta tuli (ini memang selalu berlaku).

Tip ini paling penting. Apa jua yang anda usaha kan, letak pergantungan paling tinggi pada Allah SWT. Selepas usaha tip-tip ini, banyak-banyakkan berdoa dan tawakal.

Buang ke tepi rasa putus asa sekiranya tak berjaya. Cuba lagi tau!

Kalau buat belum tentu dapat sale (walaupun selalunya mesti akan sangkut walaupun tak banyak). Tapi kalau tak buat memang dah confirm tak dapat hasilnya.

Tip tip ini bukan untuk digunakan selepas raya saja sebenarnya, anda boleh gunakannya pada bulan-bulan akan datang juga. Ianya flexible dan reliable apabila anda tahu jaga ‘kolam’ prospek anda sendiri.

Kalau masyuk nanti jangan lupa belanja saya.

Jadi untuk kali ni belanjalah ‘like, komen dan share’. Mungkin ada kawan yang terlepas pandang cara ini.


Edisi Terhad NikeCourt Vapor RF x Air Max 95 “Greedy” Mula Dijual 20 Mac Ini

Roger Federer sememangnya nama yang bintang tenis yang tidak asing lagi dengan jenama Nike. Baru-baru ini Nike telah menghasilkan kasut yang terbaik, sempurna dan istimewa khusus Roger Federer iaitu NikeCourt Vapor RF x Air Max 95 ‘Greedy’.

Edisi terhad Federer ini dihasilkan daripada gabungan model Nike Court Air Zoom Vapor X yang terbaru rekaan elegan dan klasik dari Air Max 95. Untuk keluaran pada kali ini, Nike telah memilih warna seakan warna bola tenis di dalam tapak kasut. Selain itu terdapat warna hitam pada bahagian atas dan tepi bersama rekaan AM95.

NikeCourt Vapor RF x Air Max 95 “Greedy” bakal mula dijual 20 Mac ini di laman Nike.com dengan harga $180 (RM 702.63). Buat anda yang berminat kami nasihatkan anda standby di hadapan laptop dan sediakan internet dengan kelajuan yang tinggi kerana kasut ini mungkin habis dijual dalam beberapa minit sahaja berikutan pengeluaran yang terhad.


Nikmatnya Sebiji Buah Pear Buat Saya Berazam Lakukan Ini Bila Dapat Kerja

Lagi berapa hari saja lagi nak Ramadhan! Teringat kisah saya waktu dulu.

Waktu itu, saya sedang belajar di sebuah tahfiz quran, orang panggil saya ‘brader‘ sebab ketegori umur senior tapi baca quran tajwid lintang pukang. Masuk tahfiz sebab nak perbetulkan bacaan Quran. Baca al-Fatihah, Mad Asli pun tak tahu yang mana satu. Cuma masih ingat Mad Asli ada 3 “A,WI,E” (alif wau ya) hahaha.

Macam biasa, rutin harian isnin – jumaat memang membaca Quran. Orang lain mengahafal ayat Quran untuk jadi Hafiz 30 Juz. Ssaya masih di level memahami TAJWID. Hari Sabtu dan Ahad adalah hari relax, ibu bapa datang melawat.

Bab makan kat Madrasah, saya boleh katakan 70% makanan biasa, asal boleh makan janji kenyang. Sampai kadang-kadang teringin sangat nak makan itu dan ini, lagi-lagi buah.

Lama benar rasanya tak dapat makan buah! Tapi ye la, faham-faham lah duduk madrasah kan? Bersyukurlah apa yang ada.

Tiba suatu petang, ada orang luar datang. Dia bawa plastik besar masuk ke dapur, kawan-kawan yang lain dah berkerumun kat orang tu. Ustaz pun panggil semua pelajar ke dapur, saya pun datang.

Baca: Kisah Hutang Dilunaskan Melalui Keajaiban Sedekah Yang Menyentuh Hati Kita

Tengok kawan-kawan tengah pegang buah PEAR, Allahuakhbar! Tuhan saja yang tahu waktu tu happy betul! Orang tu pun beri buah PEAR dan APPLE. Sambil dia memberi tu, dia cakap “doakan saya ya!” Saya jawab “terima kasih banyak bang, Insyallah saya akan doakan!”

Kawan-kawan yang lain dah makan buah satu persatu. Saya menikmati buah PEAR dan APPLE ni atas katil sambil baca buku “Kisah 25 Rasul”. Punyalah menikmati, saya rasa satu buah PEAR mengambil masa 1 jam untuk makan sampai habis tinggal tangkai. Saya kunyah perlahan-lahan. Yela susah nak dapat kan! Haha.

Habis solat maghrib saya berdoa, “Ya Allah, murahkan lah rezeki orang yang beri buah pada aku petang tadi, majukanlah segala kerja yang dikerjakannya, jauhkan lah dia dari seksaan-Mu, rahmatilah dia dan berkati lah dia, amin ya rabbal alamin.”

Selesai berdoa, saya terus jumpa ustaz. Saya teringin nak tahu siapa orang yang beri buah petang tadi tu. Rupanya dia adalah seorang hafiz, pelajar lama di Madrasah tersebut.

Dia sekarang dah berjaya tapi tetap tak lupa untuk terus bersedekah di madrasah ni tiap-tiap bulan.

Hampir setiap hujung bulan, kedatangan hafiz dinanti-nantikan oleh saya dan kawan-kawan di madrasah. Saya akan kenang orang yang memberi. Doa saya untuk hafiz tidak putus, setiap kali baca yasin, saya selit nama Hafiz.

Timbul impian kecil dihati saya, “kalau aku dah bekerja nanti, tiap-tiap bulan aku akan sedekah buah PEAR dan APPLE untuk pelajar tahfiz dan anak-anak yatim!”

Selesai saja saya mengerti bab tajwid dan sudah pandai baca quran, saya keluar dari madrasah dan mula bekerja. Saya dapat gaji, terus asingkan 1/10 untuk beli buah PEAR dan APPLE untuk pelajar tahfiz.

Puas betul hati ni bila bagi buah PEAR dan APPLE ke setiap tangan pelajar-pelajar tahfiz. Semua cakap “terima kasih, saya akan doakan abang murah rezeki!”

Teringat waktu saya dulu. Saya yakin akan ada diantara mereka yang akan selit nama saya waktu dia baca yasin nanti. Hehe.

WHY? For me, PEAR dan APPLE adalah buah, bagus untuk kesihatan mereka! Dan pasti mereka akan sukakan buah-buahan dan semua orang boleh makan. Rezeki kita Tuhan yang atur, lagi banyak kita bagi, lagi banyak kita dapat… Believe it!

Oh ya. Saya lupa, kalau anda nak beli buah PEAR dan APPLE yang MURAH dan FRESH, boleh beli di “PASARAYA NSK”! Satu kotak, ada 50 buah PEAR CRISTAL seperti dalam gambar, cuma RM75 dan untuk buah APPLE FUJI pula satu kotak ada 100 buah, cuma RM 130. Anda boleh survey!

Satu perkara yang takkan saya lupakan, DULU SAYA MENERIMA, SEKARANG SAYA MEMBERI! Syukur Alhamdulilah.

Kasihilah mereka, sepertimana kamu mengasihi diri kamu sendiri.

Baca lagi: Peristiwa Ini Bukti Allah Membayar Tunai Kepada Yang Bersedekah


Ketumbuhan Di Hidung Hilang, Nikmat Doa Yang Dimakbul Tuhan

Antara doa yang dimakbulkan dan diizinkan olehNya.

Sewaktu di sekolah rendah lagi, saya agak pemalu. Malu bukan sebab apa, sebab saya ada ketumbuhan di hidung bahagian luar. Ia jelas kelihatan. Letih juga berubat. Bila sapu dengan ubat seperti asid, sakit menusuk hidung. Apabila hampir hilang ia tumbuh kembali. Adakala ia semakin membesar.

Maka saya agak berputus asa ketika itu. Adakala saya berhenti berubat. Ia tidak boleh dipotong begitu sahaja kerana akan menyebabkan pendarahan teruk walaupun kecil. Kata doktorlah.

Maka saya cuba cara lain iaitu berdoa. Waktu itu rasanya darjah 4 atau 5 rasanya. Maka setiap kali selesai solat saya akan berdoa.

“Ya Allah, Engkau sembuhkanlah Aku. Engkau buangkanlah ketumbuhan yang ada di hidungku ini”. Begitu setiap hari dan selesai setiap solat. Pengharapan yang tinggi diletak padaNya.

Dipendekkan cerita pada satu hari, saya dan rakan bermain besball di sekolah agama sebelah petang. Tiba-tiba rakan saya meluru ke arah saya dan muka saya tersembam ke atas lantai yang kasar seperti jalan tar. Muka saya terseret dan luka agak teruk. Separuh muka jugalah. Balik rumah cuba menyorok tetapi ‘kantoi’ juga. Maka ibu saya membebel marah. Bukan main sakit dan pedih lagi apabila terkena air. Ayah pun hantar pergi klinik. Maka saya tidak ke sekolah 2 hari.

Apabila hampir sembuh pula, saya agak terkejut. Eh, mana ketumbuhan saya di hidung. Allah Maha Besar. Bukan main gembiranya saya ketika itu. Beberapa kali lihat di cermin.

Maka teringat semula doa-doa saya. Mungkin doa saya tidak minta secara khusus bagaimana untuk sembuh. Tetapi Allah beri dengan cara begitu. Saya tidak kisah dan sangat bersyukur. Ia sungguh melekat disanubari hati saya walaupun telah sekian lama.

Nikmat mana yang kita mahu dustakan lagi. Semuanya hanya dengan kuasa dan IzinNya.


Nikmat Tuhan Yang Akhirnya Aku Sedari Semasa Dalam Kesusahan Sewaktu Kembara Di Iceland

Beberapa hari sebelum terbang ke Iceland, aku terima berita kurang gembira. Apartment yang aku booking di Vik dibatalkan atas sebab kerosakan pada bangunan kesan gegaran gempa beberapa hari sebelum itu.

Bila dengar perkataan batal, aku jadi kalut. Kalau untuk aku seorang tidak mengapa, boleh saja aku tidur dalam kereta. Tapi bersama aku ada 8 lagi buddies, termasuk Mak Jemah dan bukan backpackers. Ini liga lain.

Last minute. Kalau dapat pun, penginapan kurang selesa atau dapat harga gerenti cekik darah. Semua laman web tempahan penginapan aku buka, mahal macam hotel 5 bintang harganya. Pening.

Atas nasihat dan cadangan tuan apartment, aku ambil penginapan yang bukan dalam laluan. Sebaliknya berpatah balik hampir 100 km ke Hella!

Ohoi! Pergi balik Hella ke Vik hampir 200km. Kawasan Katla baru sahaja dilanda gempa bumi, cuaca beberapa hari ini pun kurang baik. Itu belum kira kerugian petrol yang terpaksa diisi dengan harga petrol yang super mahal. Dengan seorang driver, setan selalu bergayut dekat mata masa driving. Ngantuk Ya Rabbi!

Macam-macam benda buruk masuk dalam kepala aku.

Entah macam mana, pagi itu sebelum bertolak ke Hella, tayar kereta pancit. Patutlah semalam kereta sudah menyala lampu indikator untuk memeriksa tayar. Tapi biasalah. Aku buat tidak tahu, sebab aku tidak tahu apa yang aku patut buat. Logik. Tayar pun okay sahaja nampak semalam. Lagipun aku mengejar masa.

It is not a big deal. Tukar tayar je kot. Pagi itu aku dan Farid buka tayar. Azahar bagi sokongan moral. Aku minta Ikin drive cari kedai tayar berhampiran pekan Selfoss.

Rupanya hari itu adalah Sabtu, kedai kebanyakannya tidak dibuka. Hari Ahad pun begitu. Lokadd dalam bahasa Icelandic bermaksud tutup.

Aku buntu. 7 orang menunggu untuk dihantar ke Hella, sedangkan kedai tayar tidak dibuka. Workshop berhampiran cadangkan ke Reykjavik 70km dari situ untuk cari kedai tayar.

Itu pilihan terakhir dan terhampir. Atau aku terpaksa tunggu hingga Isnin untuk kedai dibuka. Garu kepala aku.

Ketika itu jam 11.30am. Kalau aku ke Reykjavik, mesti tiba semula sebelum jam 4 petang. Sempat kah ? Itu pun kalau kedai tayar buka.

Kalau tutup, ada kemungkinan tidur di situ. Bagaimana dengan kawan aku 7 orang yang sedang menunggu. Mahu ke Hella, boleh menjadi Hell untuk mereka hari ini!  Now it is a big deal.

Akhirnya aku dan Ikin putuskan berpatah balik, tukar tayar spare, bawak 7 orang lagi dan teruskan memandu perlahan ke Hella. Memang perlahan pun, bawah kelajuan yang ditetapkan. Sampai berderet kereta dibelakang. Ada yang hon, tapi aku buat pekak. Lantaklah.

Dalam kepala aku, dapat check in dahulu, kemudian baru fikirkan bagaimana untuk uruskan tayar. Dalam kepala otak aku blank, tiada idea. Aku mana reti tampal tayar!

Sampai di Hella, The Farmers Guesthouse. Memang sebelah dengan ladang, dengan pemandangan lapang dengan kelihatan kandang kuda disebelah. Memang mendamaikan, sehinggalah kami disapa dengan anjing-anjing comel dua ekor. Macam tidak cukup tanah Kak Suri lari masuk kereta bila anjing mahu ‘bermanja’.
Penginapan yang Allah pilih untuk kami.

Kami tiba awal sekitar jam 12.30 tengahari, sedangkan waktu checkin hanya jam 3 petang. Satu hal pula mahu menunggu, sedangkan aku mahu cepat dan berharap dapat cari kedai tayar di kawasan Hella pula.

Lepas aku slow talk dengan owner guesthouse, cerita masalah dan linangan air mata ( yang ini aku tambah), dia setuju untuk benarkan kami check in secepat mungkin sebaik sahaja dia selesai kemaskan guesthouse. Lega rasanya. Selesai satu masalah.

Aku tanya dia lagi dimana kedai tayar yang berhampiran. Aku pun sebenarnya agak sudah putus harapan sebab aku rasa semakin jauh dari bandar, semakin tipis peluang jumpa sebarang kedai.

‘Let me try to fix it..’ cadang tiba-tiba owner.

‘I’m a farmer, I can try.’ jawabnya separa yakin.

Terharu bila aku tengok dia start engine kereta dan memecut mencari kelengkapan. Beberapa minit kemudian, dia balik dan mula cuba baiki tayar. Aku dalam hati berdoa supaya tayar itu tidak rosak teruk. Biarlah bocor dan tampal biasa sahaja.

Allah! Berpeluh-peluh dia aku tengok.Betu bersungguh. Dia ambil air sabun dan mula spray di tayar. Dipusing-pusingkan cuba mengesan buih-buih udara. Akhirnya berjumpa bocornya. Guna playar, dia tarik paku keluar. Panjang kira-kira 3 inci!

Kemudian dengan segera menampal bocor. Beberapa minit kemudian semua selesai. Aku ucap terima kasih sangat-sangat, aku tukar tayar dengan segera.

Baca: 10 Tip Travel Ke Lokasi Indah Dalam Filem Dilwale Di Iceland

Aneh. Petang itu aktiviti berjalan seperti biasa. Kami ke Seljalandfoss tengok air terjun yang mengagumkan. Hilang keraguan dan kerisauan aku sejak pagi. Aku tengok kawan yang lain turut sama happy. Ida, Cikja, Niza dan Diqnie steady bergambar sakan.

Kejadian pancit tayar itu seolah-olah tidak berlaku. Semua elok. Seperti tiada apa yang berlaku.

Balik ke guesthouse malam itu, aku minum kopi dalam suasana sejuk di kawasan stesen minyak. Aku dongak ke atas lihat langit yang amat luas. Tapi tidak dapat luasnya nikmat dan bantuan Tuhan berikan pada aku pada hari itu.

Secantik mana rancangan aku, rancangan Tuhan juga yang terbaik. Kalaulah apartment di Vik tidak dibatalkan, aku tidak dapat bayangkan sengsara memandu dengan tayar spare sejauh lebih 100km. Itu belum lagi kira masalah kalau aku tidak jumpa kedai tayar di Vik.

Bila aku fikir semula, belum pernah aku memandu di Eropah berlaku tayar pancit yang sukar benar untuk diganti. Sayang Allah pada aku, mahu pancit pun, diletakkan orang yang baik-baik disekeliling.

Kalau bukan Farid, mungkin aku tidak larat buka tayar kereta. Kalau bukan Ikin, mungkin aku tidak mampu mencari kedai tayar. Kalau bukan kawan-kawan yang penyabar, mungkin rencana pada hari itu sudah ke laut. Dan kalau bukan kerana farmer tu, mungkin kami tidak akan ke mana. Kalau bukan berserah pada Tuhan, mungkin aku sudah tidur di Reykjavik malam itu.

Malam itu, pandangan aku pada nikmat Tuhan berubah. Kalau Tuhan mahu hantar bantuan boleh jadi dalam macam-macam bentuk. Ia boleh hadir dari jiwa manusia dalam pelbagai warna. Semuanya tidak dijadikan secara sia-sia, cuma untuk kita berfikir nikmat Allah yang mana mahu kita dustakan ?

Tunduk malu. Terasa gagah bila dapat menjelajah Eropah, hakikatnya aku tersangat kerdil di mata Allah. Ampunkan aku.

Catatan kembara
Irwan Dahnil
Heaven on earth.
Reykjavik, Iceland

Baca lagi: Tip Dan Itinerari Travel Ke Iceland Selama 12 Hari


Nikmat Yang Saya Dapat Kerana Tak Cukup Duit 10 Sen

Tengok ramai orang kerumun, apa benda tu?

Oh. Air jagung. Tiba-tiba pulak tekak ni terasa hausnya ya amat. Terik matahari terpacak atas kepala.

Aku hampiri dan tercari-cari berapakah harga secawan air jagung tu. Tiada pulak tanda harga, lalu ternampak orang yang paling depan memegang duit 2 ringgit. Telahanku. Oh 2 ringgit.

Aku teruskan langkah melintasi gerai itu ke jalan besar sambil menyeluk poketku jika ada baki dari surau tadi dan berhenti di simpang yang hanya beberapa meter dari gerai tersebut.

Sehelai wang 1 ringgit. Yang lain kertas-kertas resit. Keluarkan dompet ku pula, ada tapi kertas 1 pound sterling warna hijau. Rare ni, mana laku kat sini.

Seluk pula anak poket jeans. Haaa lega ada syiling 1 ringgit 40 sen. Yeaay!
Patah balik dan tunggu di belakang kerumunan tadi. Sampai giliran.

“Berapa ringgit bang?” Dengan konfidennya aku tanya.

“2 ringgit 50 sen be (abang)” jawab abang jagung tak putus tangan layan pelanggan.

Aku rasa macam setempayan air liur nak ditelan tak lepas tekak, tapi aku kontrol, cover macho.

“Cawan kecik satu be”
Aku sedar tak cukup seposen.

“Cawan kecik ni last be, adik ni punya” jawab abang jagung.

Aku senyum dan beri isyarat menolak dan pusing sambil lihat betul-betul 2 syiling 5 sen itu adakah sebenarnya 10 sen? Oh tidak. Memang 5 sen.

Baru nak melangkah setapak nak beredar, abang tu panggil.

“Abe ada berapa be?” pandai betul dia baca.

“Aaa.. er er tak cukup 10 sen.” Lah macamanalah aku terjujur sangat, bendul betul rasa masa tu.

Tiba-tiba orang sebelah hulur 10 sen. Aduh! Merah padam nak terbakar rasanya kulit muka yang dah sedia tebal 10 inci.

“Mari be, mari. Hari Jumaat ni buakpe nak berkira be.” Dihulurnya air jagung bekas besar.

Tersipu-sipu aku hulur duit yang dah cukup tadi. Tapi abang jagung ambil 2 ringgit saja.

Tak sempat aku bersuara, dia berisyarat sambil senyum tanda special price untuk aku. Wah!

“Terima kasih abe” bersungguh-sungguh aku ucap.

Lalu aku serah balik 10 sen tadi pada orang sebelah yang menunggu airnya siap. Dia menolak, aku serah jugak-jugak sambil ucap terima kasih banyak-banyak padanya.

Kenapa air jagung ni sedap lain macam? Adakah kerana keberkatannya? Atau kerana pemurahnya abang jagung? Atau mulianya insan-insan di sekeliling aku ?

Baca lagi: 7 Formula Keajaiban Sedekah Telah Dikongsikan Oleh Usahawan Wanita Ini. Anda Mungkin Mahu Tahu


Nikmati 4 Faedah Pada Peranti HUAWEI Baru & Muat Turun Aplikasi Dengan Cepat, Mudah & Selamat!

Anda pastinya suka kalau dapat panduan atau tips untuk sesuatu perkara. Pada kali ini kami nak kongsikan panduan untuk anda yang menggunakan atau ingin menggunakan peranti daripada HUAWEI.

Ada 4 perkara penting yang perlu anda take note dan ianya dijamin dapat memberikan pengalaman paling awesome bila anda menggunakan mana-mana peranti HUAWEI.

Selain dapat merasai pengalaman menggunakan peranti yang hebat, pengguna HUAWEI juga akan menikmati banyak faedah yang best tau. Antaranya ialah :

Anda dapat ruang penstoran bersaiz 50GB, 200GB atau sehingga 2,048GB di HUAWEI Cloud selama sebulan. Ianya percuma untuk anda antara 1 Julai sehingga 31 Disember 2020. Anda boleh menebus hanya dengan beberapa langkah mudah ni.

Langkah 2: Pilih saiz penstoran yang anda nak iaitu 50GB,200GB atau 2,048GB

Langkah 3: Klik Buy dan kemudiannya pilih Next

Langkah 4: Pilih Add bank card, masukkan butiran kad bank anda

Langkah 5: Klik Confirm dan ruang penstoran HUAWEI Cloud anda sudah pun ditingkatkan

Sebagai pengguna HUAWEI, anda juga dapat menikmati keahlian VIP eksklusif di TVB, Mango TV, VIU dan Dimsum. Semua ini percuma untuk 3 bulan* tau!

Anda juga dapat belajar melalui 300 video pendidikan secara percuma di HUAWEI Academy. Video-video ini menampilkan 22 pakar terlatih dan berpengalaman seperti ah Goh Liu Ying, Peter Davis, Sangeeta, dan Syed Adney dalam bidang masing-masing.

Ini bertujuan untuk membantu penonton mengembangkan, mempertajam dan menguasai kemampuan anda dalam pelbagai bidang. Antaranya akademik, seni mempertahankan diri, futsal dan berbasikal.

HUAWEI AppGallery bukan saja mempunyai banyak aplikasi kesukaan rakyat Malaysia, tapi ia juga selamat, senang dan senang digunakan. Paling syok, anda yang menggunakannya dapat menikmati pelbagai hadiah eksklusif.

Antara ganjaran terkini ialah cashback melalui aplikasi Penang Smart Parking. 10,000 pengguna pertama yang memuat turun aplikasi ini berhak menebus wang tunai RM5*. Cara nak tebus pun mudah sahaja guys!

Langkah 1: Muat turun aplikasi Penang Smart Parking melalui Petal Search Widget

Langkah 2: Kemudian, pergi ke HUAWEI AppGallery dan pilih Gifts

Langkah 3: Pilih Claim kemudian Copy kod

Langkah 4: Buka aplikasi Penang Smart Parking, pilih Reload > Redeem Voucher

Untuk maklumat lanjut tentang HUAWEI AppGallery, anda boleh klik di sini.

Bagi meningkatkan lagi pengalaman dalam menggunakan peranti daripada HUAWEI, apa kata anda cuba 3 panduan awesome ini.

Ada cara yang lebih pantas, lebih selamat dan lebih mudah untuk memuat turun aplikasi yang anda mahukan pada peranti mudah alih HUAWEI anda. Hanya ikut 3 langkah mudah ini sahaja!

Langkah 2 : Cari aplikasi yang anda mahu

Langkah 3 : Muat turun aplikasi tersebut

Anda juga boleh mencari aplikasi yang diingini tanpa perlu membuka aplikasi Petal Search pun. Cukup sekadar anda install Petal Search Widget ke layar utama peranti, klik ‘GO’ pada aplikasi yang anda nak dan walla! Dengan satu tap sahaja anda dah boleh guna aplikasi yang diingini.

Selain itu, anda juga boleh update aplikasi anda dengan mudah melalui Petal Search Widget. Hanya buka Petal Search Widget, pilih ‘ME’ pada bahagian bawah kanan. Klik ‘Downloads’ dan pilih ‘Updates’ kemudian pilih aplikasi yang anda nak kemaskini. Senang kan?

Anda seorang gamers? Risau kalau bertukar ke peranti HUAWEI, history game yang anda main akan hilang? Jangan khuatir, sebab anda boleh sahaja log masuk ke akaun game di telefon baru tanpa menjejaskan perkembangan game anda.

Apa yang anda kena lakukan ialah sambungkan akaun Facebook atau akaun rasmi game anda ke telefon lama. Kemudian, muat naik game tersebut pada telefon baru dan log masuk menggunakan ID Facebook atau akaun rasmi game anda.

Anda boleh teruskan bermain game dengan telefon baru dari mana anda berhenti tanpa ketinggalan apa-apa pun!

Bila tukar telefon pintar baharu, benda yang paling ditakuti semestinya kehilangan pesanan pada aplikasi perbualan seperti WhatsApp atau WeChat. Akan tetapi dengan HUAWEI, anda tak perlu risau lagi! Yang penting, anda ikut langkah ini dan kami jamin semua maklumat anda selamat semasa bertukar ke peranti baru HUAWEI.

Langkah 1: Pada peranti lama anda, pilih Setting > HUAWEI Account > Cloud

Langkah 2: Kemudian pilih Cloud Backup > Backup Options > App Data

Langkah 3: Dalam App Data, berikan akses kepada WhatsApp atau WeChat

Langkah 4: Pergi semula ke Cloud Backup dan pilih Backup

Langkah 5: Tunggu sehingga backup anda selesai

Langkah 6: Pada telefon pintar baru, pilih Setting > HUAWEI Account > Cloud

Langkah 7: Kemudian, buka Cloud Backup dan pilih Restore Data

Langkah 8: Periksa rekod anda dan pilih Restore Data

Langkah 9: Pilih App Data > pilih WhatsApp/WeChat > klik OK

Langkah 10: Pilih restore pada kotak pemberitahuan dan tunggu sehingga selesai

Dapatkan segera peranti HUAWEI pilihan hati anda. Anda boleh dapatkan secara dalam talian di HUAWEI Store dan lihat sendiri tawaran terbaru daripada HUAWEI.

HUAWEI P40
HUAWEI P40 Pro
HUAWEI P40 Pro+
HUAWEI nova 7
HUAWEI nova 7 SE

Nikmati juga Best Pair 5G Device pada harga hanya RM22.73/hari tertakluk kepada terma dan syarat.

Sebelum dapatkan peranti pilihan anda, tonton juga review daripada kami mengenai telefon pintar HUAWEI P40+ dan MatePad Pro 5G.

Vocket Review: Pengalaman 5G Paling ‘Best’ Dengan HUAWEI P40 Pro+ Dan MatePad Pro 5G

Maxis ‘Biggest Sale’ Tawarkan Promosi Beli Satu Percuma Satu Buat Huawei P40 Pro


Nikmati Ais Krim Terbaru Paddle Pop Minions Caramel And Chocolate

Peminat Minions, kami ada berita baik untuk anda.

Jika anda nak tahu, Walls Paddle Pop baru-baru ini telah melancarkan perisa ais krim terbaru mereka iaitu Paddle Pop Minions Caramel and Chocolate!

Didatangkan dengan rasa lemak manis karamel yang digabungkan dengan coklat, ais krim ini sangat enak untuk dinikmati terutama dengan cuaca panas ketika ini.

Bukan sahaja enak dan berkrim, ais krim yang menyerupai bentuk karakter Minions ini juga kelihatan sangat comel dan membuatkan kami tidak sabar untuk merasakan keenakannya.

Jadi, bersempena dengan pelancaran ais krim Paddle Pop Minions Caramel and Chocolate terbaru ini, berikut kami kongsikan beberapa perkara yang pastinya diketahui oleh peminat-peminat Minions ini!

Siapa saja yang tak geram dan teringin untuk cuba bila nampak ada makanan yang kelihatan seperti Minions, macam ais krim Paddle Pop Minions Chocolate and Caramel yang comel tu? Menang insta-worthy betul!

Rasanya bukan hanya peminat Minions yang tahu dengan lagu ni. Sampai viral lah lagu ni. Dari kanak-kanak sampai ke dewasa, boleh kata ramai yang obses dengan lagu ni sampai ada yang hafal walaupun tak faham lirik!

Bila dah minat sangat dengan Minions, mestilah semuanya bertemakan Minions kan. Sampaikan dari dekorasi parti, kostum, kek dan cupcakes, semualah Minions!

Setiap kali filem Despicable Me terbaru atau Minions akan ditayangkan, pawagam, restoran makanan segera dan kedai-kedai mesti akan keluarkan barangan ekslusif untuk peminat setianya.

Masa tu, memang kita tengok ramailah yang beratur semata-mata nak jadi antara yang terawal untuk dapatkan merchandise dari Minions ni.

Cawan, mainan, botol air, baju, key-chain, boleh kata semualah Minions!

Kadang-kadang tu, bukan anak-anak yang nak, tapi mak ayah pulak yang lebih-lebih. LOL!

Mulai sekarang hingga 30 November 2020, anda berpeluang untuk memenangi merchandise CHOMEL Minions dengan mencuba filter ais krim Minions baru Paddle Pop di Instagram. Bestnya!

1. Beli 1 ais krim Minions baru
2.Follow Paddle Pop MY di Instagram dan dapatkan story filter di sini.
3. Ambil gambar atau video yang chomel sambil memegang ais krim Minions baru.
4. Jangan lupa untuk sertakan kapsyen yang menyeronokkan dan menarik.
5. Tag “PaddlePopMalaysia” dan hashtag #PaddlePopMY serta #tastethechomel
6. Instagram Story yang paling kreatif akan dipilih sebagai pemenang!

Jomlah sertai sekarang! Siapa tahu mungkin anda akan menjadi salah seorang daripada 150 pemenang bertuah!

Tertakluk kepada terma dan syarat. Sementara stok masih ada.

Untuk maklumat lanjut, layari laman web Wall’s ataupun Facebook Wall’s Malaysia.

Baca juga perkongsian kami sebelum ini untuk membuat ais krim anda sendiri di rumah melalui pautan di bawah.

Hanya Di Indonesia, Aiskrim Berperisa Paracetamol Tarik Perhatian Netizen

Aiskrim Perisa Nasi Lemak Wujud Dan Anda Boleh Cubanya Jika Ke Alor Setar


Nikmati Durian Terbaik Secara Percuma Di ‘Maraton Musang King’ 17 Dan 24 Ogos Ini

Durian merupakan raja segala buah dan sering mendapat permintaan tinggi di seluruh negara setiap kali musim durian. Terdapat pelbagai jenis durian seperti durian kampung, Musang King, Udang Merah dan D24 yang sering dijual di kedai-kedai dan di tepi jalan.

Jika anda memang penggemar durian, anda kini boleh makan secara percuma. Bukan sahaja dapat menikmati durian yang sedap tetapi PERCUMA! Pasti anda rasa seperti tidak percaya, sebenarnya Matrix Concepts akan menganjurkan kembali Maraton Musang King di Tiara Sendayan pada 17 Ogos 2019 dan Hijayu Aman pada 24 Ogos 2019 ini.

Rugi jika anda tidak datang ke Maraton Musang King untuk menikmati durian Musang King yang pastinya sedap. Selain durian Musang King, Matrix Concepts turut menyediakan buah-buahan tempatan yang lain secara percuma seperti rambutan, manggis, kelapa, dan buah naga.

Selepas makan buah-buahan, pasti anda inginkan sesuatu yang sebagai pencuci mulut. Aiskrim durian juga turut tersedia di pesta ini. Selain itu, pelbagai aktiviti untuk seisi keluarga tersedia seperti persembahan magik, Inflatable Castle, Giant Trampoline, Balloon Sculpture, semburan seni muka dan banyak lagi turut boleh didapati di sini. Maka, anda dapat meluangkan masa berkualiti bersama keluarga.

Jangan anda risau kerana semua makanan adalah percuma bermula dari jam 11 pagi hingga 3 petang (sementara stok masih ada)! Datang beramai-ramai ke Maraton Musang King yang dianjurkan oleh Matrix Concepts di Tiara Sendayan pada 17 Ogos 2019 dan Hijayu Aman pada 24 Ogos 2019. Jangan lupa temujanji kita dan jumpa anda di sana!


Nikmati ‘Hi-Tea’ Dengan Suasana Nyaman Dan Santai Di Kafe Kopi Hutan Bukit Bendera

Jika berkunjung ke Pulau Pinang, tidak lengkap tidak ke Bukit Bendera dimana anda boleh melihat pemandangan yang indah dari atas bukit. Untuk pengetahuan anda, Bukit Bendera atau dikenali sebagai Penang Hill adalah bukit peranginan yang paling tua di Malaysia.

Nama Bukit Bendera merujuk kepada lokasi stesen keretapi bukit yang terletak di ketinggian 735 m atas aras laut. Sebelum ini, ia digelar Flagstaff Hill oleh British kerana bendera British dikibarkan sebagai tanda isyarat tibanya penghantaran mel di sini.

Terbaru, tular di media sosial beberapa keping gambar sebuah kafe di Bukit Bendera iaitu Kopi Hutan oleh pengguna Twitter @Iamsyieddy. Siapa sangka di Bukit Bendera terdapat sebuah kafe yang unik untuk pengunjungnya.

Naik Penang Hill tu singgah-singgah la mengopi disini. Nice kan 😌 pic.twitter.com/HFWuBppnw0

Mesti ada daripada anda tertanya-tanya dimana terletaknya kafe ini, bukan? Anda boleh naiki buggy atau kereta yang berada di Dataran Bukit Bendera secara percuma untuk ke Kopi Hutan ini.

Bagi kami, kafe Kopi Hutan ini menarik kerana terletak di atas bukit yang tinggi dan dikelilingi dengan alam semulajadi pasti buat anda rasa tenang. Kiranya lokasi yang ‘perfect’ untuk bersantai sambil minum kopi Arabica atau teh. Dipadankan dengan kek lagilah terbaik!

Tunggu apa lagi, bolehlah serbu Kopi Hutan ini hujung minggu ini. Bukan sahaja dapat nikmati kopi terbaik tetapi anda juga dapat melihat keindahan Pulau Pinang, masuk muzium dan pelbagai lagi.

Sementara itu, kami kongsikan beberapa destinasi di Pulau Pinang yang mungkin anda boleh kunjungi. Klik sahaja pautan di bawah ini.

Kisah Sebenar Di Sebalik Gambar ‘Sungai Jernih’ Bersama Ikan Koi Di Pulau Pinang

8 Sebab Kenapa George Town, Pulau Pinang Bandar Tempatan Paling Best

Pelukis Luah Rasa Menyesal Hasilkan Lukisan Ikonik Ini Di Pulau Pinang


Nikmati Hidangan Seisi Keluarga Yang Memuaskan Di Baba & Co., Sunway Giza Mall Kota Damansara

Vocket Makan telah dijemput ke Restoran Baba & Co yang terletak di Sunway Giza Mall, yang membawa konsep masakan Cina Halal & Nyonya. Yang pasti jenis masakan yang disediakan sesuai untuk dimakan bersama keluarga mahupun seorang.

Hiasan dalaman restoran yang ringkas dan menenangkan memberi keselesaan kepada pengunjung untuk menjamu selera.

Dinamakan Baba & Co kerana ia merupakan simbolik kepada percampuran bangsa dan budaya yang unik di Malaysia, turut pemiliknya. Restoran ini menyediakan sajian Cina original style, Nyonya campuran ala Cina dan Melayu dan ianya halal dimana boleh dinikmati oleh kaum Muslim.

BACA: 7 Kafe Dan Restoran Sekitar Shah Alam Bakal Buat Anda Terus Lapar

Baba & Co menampilkan pilihan makanan yang sangat banyak, sama ada anda inginkan makan secara berhidang atau pun a la carte, mereka boleh menyediakannya.

Kami dihidangkan dengan 3 jenis appetizer sebagai permulaan iaitu Salad Chicken, Fruity Salad Chicken dan Salad Prawn with Wasabi. Ketiga-tiga hidangan ini mempunyai konsep yang sama iaitu ayam dan udang goreng bersalut tepung yang digoreng dengan agak chruncy kemudian dihidangkan dengan dressing yang berbeza-beza.

Salad Chicken yang dicurah dengan mayonis mempunyai rasa yang lemak, manakala Fruity Salad Chicken lebih menarik, dressingnya dengan rasa manis-manis buah oren dan mangga. Sedap dimakan panas-panas.

Salad Prawn with Wasabi, harganya agak mahal tapi bilangan udangnya memberikan justifikasi. Dengan udang goreng bersalut tepung nipis, bersama mayonis berperisa wasabi memang memberikan kelainan. Ianya tidak terlalu pedas tetapi wasabi dapat dirasai disamping lemak-lemak mayonis. Mesti dicuba oleh penggemar udang.

Lauk utama kami, Nyonya Three Style menggabungkan pelbagai seafood, ikan, udang, sotong dimasak dengan kuah nyonya. Ini menu mesti order kerana rasa amat sedap masam-masam lemak, memang menyerlahkan ke-‘baba’-an dan sebab kukuh kenapa anda ke restoran ini. Jika anda inginkan ikan sahaja, terdapat menu ikan bersama kuah yang sama.

BACA: Mee Bandung Udang Galah Restoran Bisik-Bisik Memang Terangkat!

Ops, lupa sup pemula. Spicy Tofu Soup adalah appetizer kedua sebelum anda memulakan hidangan utama. Sup pekat masam-masam pedas ini mempunyai pelbagai isi seperti isi ketam, tofu dan yang kami rasa istimewa ialah minyak cili. Sebab tu datang rasa pedasnya.

Enak dihirup panas-panas sebaik sahaja dihidangkan. Hidangan dalam gambar ini di dalam mangkuk kecil untuk individu. Sekiranya anda datang ramai, restoran ini akan menghidangkannya dalam mangkuk yang lebih besar.

Kita sambung lauk utama. Kali ini kami dihidangkan dengan 2 jenis masakan ikan bawal iaitu Sweet & Sour dan Thai Style.

Sweet & Sour menjanjikan rasa yang bercampur masam-masam manis di dalam mulut manakala Thai Style lebih ketara keenakannya dengan rasa manis sos thai bersama potongan-potongan nenas yang menyegarkan. Berasa keaslian Thainya. Anda boleh memilih sama ada inginkan ikan bawal ataupun ikan kerapu.

BACA: Kak Mah Nasi Dagang Pintu 1 Putrajaya Janjikan Sarapan Pagi Yang Mantap

Lagi lauk best antaranya ialah Sizzling Three Style. Menu ini menampilkan udang, sotong, ikan dimasak dengan kuah sambal hitam pekat yang tidak terlalu pedas macam sambal biasa, tapi bila disizling, rasanya begitu menyerlah dan tampak kelainan. Satu lagi menu wajib order untuk penggemar seafood.

Three Taste Chicken bukan masakan kebiasaan, ianya bersalut sos kehitaman, menyerlahkan rasa manis madu dan berempah yang jarang kita jumpa di kedai-kedai lain.

Black Bean Sauce Beef , menu ini biasa senang nak jumpa tapi masakan chef restoran ini menyerlahkan rasa black papper yang tidak terlalu pedas dan panas. Kuahnya juga pekat. Pada kami, kalau keluarga yang punyai anak ramai mesti suka menu ini.

Fish Paste Mushroom adalah antara menu sayur yang dihidangkan kepada kami. Sayur ini memang didominasi rasa cendawan bersama sos tiram kalau mengikut rasa tekak kami. Pengemar cendawan mesti puas hati dengan keenakannya.

Antara hidangan a la carte yang dihidangkan kepada kami ialah Tom Yam Fried Rice. Nasi goreng tom yam dia memang terbaik. Rasa enak yang luar biasa, segalanya seakan cukup perisa, tak sedar suapan demi suapan. Dalam suapan terdapat rasa masam limau yang mengasyikkan dimakan bersama salad, telur mata dan keropok ikan. Ini memang luar biasa.

Signature Silver Eggs ini kami jamin anda tak pernah tengok dan rasa. Ianya menawarkan tekstur yang berbeza kerana dimasak bersama telur dan suhun, yang menjadikannya berketul-ketul pabila disudu. Untuk yang tak pasti nak nasi atau mi, mungkin ini kombinasi yang menjadi pilihan terbaik. Rasanya kaya dengan telur dan sayur-sayuran lain.

Terdapat beberapa lagi pilihan menu seperti roti dan dessert. Anda boleh cuba menu yang disediakan sesuai untuk semua golongan.

Restoran Baba & Co ini dimiliki oleh seorang usahawan bumiputera dan baru beroperasi sekitar bulan September yang lepas. Masih dalam proses mendapatkan pengiktirafan Halal Jakim, beliau memberi jaminan bahawa kesemua hidangannya adalah halal.

Sekiranya anda ingin menikmati sajian di luar bersama keluarga, kami memang beri high recommendation untuk anda cuba singgah di Baba & Co. Oh, restoran ini menyediakan promosi makan sehingga hujung bulan November ini. Rugi kalau tak datang tau!

Nama Restoran : Baba & Co
Lokasi : G-06, Sunway Giza Mall, Petaling Jaya (di dalam mall berhadapan Nandos dan Village Grocer) (waze)
Layari laman Facebook restoran ini.
Waktu beroperasi : 10am – 10pm

BACA: Nikmati Hidangan Western Dengan Harga Berpatutan Di Restoran Chop N Steak Seri Kembangan

BACA juga: Jom Makan: Aplikasi Bantu Cari Tempat Makan Di Malaysia

LIKE dan FOLLOW Vocket di Facebook serta Instagram


9 Tip Daripada Aku Yang Telah Travel 6 Hari Ke Nepal

Alhamdulillah 22 Disember 2016 yang aku lalu selamat kembali ke Malaysia setelah 6 hari di Nepal. Mulanya aku berat nak pergi sebab tak nampak dimana istimewanya Nepal ni melainkan kalau aku nak mendaki gunung. Dan aku belum bersedia untuk itu.

Tapi mengenangkan aku dah lama tak berjalan jauh ditambah dengan ajakan daripada Pak Ya Sepahtu yang katanya ada kenalan di Kathmandu aku pun setuju. Mungkin juga Pak Ya yang selalu berlakon jadi orang Bangladesh sedang cari ilham nak jadi orang Nepal pula.

Sebelum berangkat aku membuat persiapan serba sedikit dengan membeli makanan seperti brahims dan maggi, plug extension, ubat-ubatan dan baju sejuk untuk menghadapi musim sejuk di Nepal.

Kami juga membawa gambar saiz passport berlatar putih untuk visa Nepal yang boleh dimohon setibanya kami di Lapangan Terbang Tribhuvan nanti.

Selain daripada itu, aku juga menukar duit kepada USD dan Rupee Nepal. Duit USD bakal digunakan untuk membayar visa dan pakej lawatan di Pokhara.

Manakala matawang Rupee digunakan secara meluas di Nepal. Jadi aku perlu ada matawang Rupee untuk membeli barangan harian dan ole-ole.

Tapi tidak banyak pusat tukaran wang yang boleh buat tukaran ke duit Nepal. Jika ada pun perlu ditempah terlebih dulu. Dan jika ingin menukar kembali ke Ringgit Malaysia lebih elok tukar sahaja di Nepal untuk mengelakkan kesukaran sekembalinya ke Malaysia nanti.

Pukul 4:15 petang kami berempat terbang dari Malaysia dan tiba di Kathmandu pada jam 7 petang waktu tempatan. Penerbangan ke Nepal mengambil masa lebih 4 jam dengan menaiki AirAsia X.

Tiket penerbangan kami berharga RM1200 seorang. Ada rakan yang pernah sampai ke Nepal memaklumkan jika menaiki pesawat lain seperti Malindo mungkin boleh dapat harga yang lebih murah.

Tiba di lapangan terbang kami disambut kenalan sekampung Pak Ya, Puan Asmah dan suaminya Encik Rosli seorang pegawai imigresen di Kedutaan Malaysia.

Setelah selesai membuat visa Nepal berharga 25 USD seorang untuk tempoh lawatan 15 hari dan membeli satu kad prabayar (pembelian prabayar di Nepal juga memerlukan gambar) kami ke Jhamsikel dan bermalam di rumah Encik Rosli.

Esoknya hari kedua awal pagi kami bertolak ke Pokhara menaiki van pelancong disertai sekali oleh Puan Asmah bersama 2 orang anaknya dan seorang jiran perempuan bernama Nistha.

Memang selepas itu perjalanan kami di Pokhara banyak dimudahkan oleh komunikasi Nistha sebagai orang tempatan dari segi pembelian barang cenderamata dan lain-lain.

Kami mengambil pakej lawatan selama 1 hari di Pokhara termasuk harga penginapan untuk 2 malam berserta sarapan pagi bersama Bardia Tiger Resort Pvt Ltd dengan harga yang lebih murah dengan harga kawan-kawan.

Setelah menempuh perjalanan lebih 5 jam melalui jalan yang sempit dan curam tapi melewati pemandangan sungai dan banjaran yang sangat cantik kami akhirnya tiba di Pokhara dan menginap di Lakeside Retreat.

Esoknya (hari ke 3) sebaik masuk waktu Subuh selesai bersolat, kami bergegas menaiki van menuju puncak tinjau di Sarankot untuk menyaksikan matahari terbit berlatarkan pemandangan banjaran Himalaya.

Kemudian kami ke Tasik Phewa untuk menaiki sampan menikmati pemandangan banjaran Himalaya yang dipantulkan di permukaan tasik.

Selepas itu ke Muzium Pergunungan dengan harga tiket masuk 400 Rupee yang mempamerkan pameran seperti budaya masyarakat Nepal, sejarah, mitos dan banyak lagi.

Akhirnya kami ke Davis Fall, kawasan air terjun (bukan untuk perkelahan) yang mendapat namanya dari seorang kanak-kanak Inggeris bernama Davis yang terjatuh ke dalam lubang yang sangat dalam di situ sekitar tahun 1800an dulu, dan jasadnya tidak ditemui sehingga sekarang.

Di sekitar kawasan Davis Fall ada dijual berbagai cenderamata yang agak murah dan aku membeli keychain berupa pisau Gurkha di situ.

Jadual sehari kami agak padat dan aku agak ralat kerana tidak sempat membuat aktiviti seperti bungy (harga 60USD), paragliding (harga minimum 10,000 Rupee) atau aktiviti lain seperti rafting dan paramotor kerana kekangan masa.

Esoknya (hari ke 4) kami bertolak balik semula ke Kathmandu dan sempat singgah di sebuah masjid di penempatan kecil Muslim sekitar 20 km dari Pokhara. Selesai solat sunat dan beramah mesra kami meneruskan perjalanan.

Dalam perjalanan pergi dan balik kami akan singgah di sebuah restoran halal, Restoran Abdullah yang terletak di sebuah kawasan bernama Mudim.

Sampai di Kathmandu, kami ke Thamel iaitu kawasan yang penuh dengan penginapan bajet dan backpacker. Di sini kami ke Restoran Shafqat untuk makan malam pula.

Difahamkan kakitangan MAS Airlines juga selalu ke sini dan dapat dilihat stiker pendaki gunung Malaysia banyak menghiasi cermin hadapan restoran.

Hari ke 5 siangnya kami hanya berjalan kaki dari rumah Encik Rosli menuju Patan. Kami melihat kawasan bandar Kathmandu yang sesak dan berhabuk.

Di sini termasuk di kawasan simpang yang sibuk tiada lampu isyarat kerana bekalan elektrik yang kerap terganggu. Yang ada hanya polis trafik bertugas mengawal lalulintas.

Cuma istimewa di Kathmandu adalah tahap toleransi dan kesabaran para pemandunya sangat tinggi. Kami singgah di Labim Mall, sebuah pasaraya baru dan sarapan di sebuah kafe di tingkat 3 milik kawan Puan Asmah, bernama Josh.

Beliau merupakan seorang wanita Perancis yang berkahwin dengan warga Nepal. Labim Mall pasaraya yang agak moden dan menjadi tempat lepak golongan muda Nepal.

Di sini juga turut menempatkan sebuah pawagam di tingkat 4. Petangnya pula kami ke kembali Thamel semula dengan menaiki teksi dan membeli lebih banyak ole-ole untuk dibawa pulang seperti baju t, beg tangan, topi nepal, pisau gurkha dan lain-lain.

Akhirnya kami singgah di sebuah restoran mi tarik Cina Muslim untuk makan malam. Di sini juga disediakan ruang untuk solat yang selesa.

Hari terakhir di Nepal setelah singgah di rumah penyelia Encik Rosli dan ke Kedutaan Malaysia kami ke kawasan New Road menaiki teksi.

Masih lagi dengan urusan membeli ole-ole untuk dibawa pulang, di sini banyak dijual kain ela yang cantik-cantik. Pak Ya yang tertarik mencuba sebatang seruling bambu yang banyak dijual di jalanan terus membelinya.

Puas di New Road kami menaiki beca pula ke Thamel. Selesai membeli belah di Thamel kami menaiki teksi menuju Patan Durbar Square.

Sayangnya untuk warga asing dikenakan bayaran sekitar RM40 setiap seorang. Tapi aku yang memang selalu dianggap sebagai warga Nepal juga sementelah bila memakai topi Nepal yang berharga RM10 lebih tu telah lepas kawalan masuk dengan mudah pada awalnya.

Cuma aku tidak meneruskan langkah kerana tidak disertai bersama oleh yang lain. Sudahnya kami hanya mengambil gambar dari luar dan berjalan-jalan menghabiskan Rupee di sekitar Patan sebelum pulang. Malamnya pukul 9 kami menaiki penerbangan pulang ke Malaysia.

Baca: Pengembara Dari Malaysia Berkongsi Pengalaman Melalui Saat Gempa Bumi Di Nepal

Di Nepal, dalam lawatan yang singkat itu sebenarnya aku belajar banyak perkara. Di Malaysia, istilah orang Nepal tu selalu digunakan untuk mempersendakan orang.

Malah orang-rang berpengaruh juga menggunakan istilah Nepal itu sebagai hiburan. Mungkin bila disebut Nepal, segelintir daripada kita rasa lebih rendah martabatnya.

Tapi bila di Nepal baru aku betul faham sebenarnya orang Nepal ada sejarah yang hebat. Mereka antara orang pertama sampai ke gunung-gumig tertinggi dunia termasuk Everest.

Golongan daripada daerah Sherpa terkenal sebagai para pendaki gunung yang hebat. Manakala dari Gorkha lahir pasukan askar yang merupakan antara yang terhandal di dunia dan terbilang namanya sejak perang dunia kedua lagi.

Gadis-gadis Nepal juga ramai yang lawa-lawa macam selebriti di Malaysia dengan variasi wajah campuran India, Cina dan ada juga yang berupa orang Melayu.

Mungkin ya pembangunan di Nepal tidak serancak dan ketinggalan hampir 20 tahun di belakang Malaysia. Tetapi bagi aku Nepal ada tarikan dan keistimewaan tersendiri yang buatkan aku teringin untuk ke Nepal lagi.

1. Jangan sebut susu, gula, putih dan ronda kepada orang Nepal sebab ia bermaksud kurang baik dalam bahasa Nepal.

2. Visa Nepal boleh dibuat di Lapangan Terbang Tribhuvan dengan harga 25USD untuk tempoh lawatan 2 minggu.

3. Digalakkan memakai topeng atau penutup hidung dan mulut kerana jalanraya di Nepal sangat berdebu.

4. Nepal sesuai dilawati sepanjang tahun kecuali musim hujan sekitar bulan Julai hingga Ogos. Juga tidak sesuai ke Chitwan pada musim panas kerana terlalu berdebu di sana. Juga elakkan ke Nepal di musim perayaan di Nepal pada bulan 10 perayaan Devali.

5. Di kawasan Thamel, Kathmandu ada banyak penginapan bajet yang sesuai untuk backpacker dengan harga dari 3000-3500 Rupee Nepal.

6. Pengangkutan yang selesa untuk bergerak sekitar Kathmandu adalah dengan menaiki teksi. Pastikan menaiki teksi yang bermeter jika tidak menggunakan meter pastikan harga tambang tidak melebihi 500 Rupee.

7. Restoran makanan halal banyak di Thamel seperti restoran Shafqat, Anatolia, Madina dan Lanzhou Noodle. Jika susah mencari makanan halal boleh dapatkan makanan vege yang ada tanda bulat hijau di labelnya.

8. Di Nepal lembu diharamkan dari dimakan. Makanan tradisi Nepal yang boleh dicuba ialah Momo (seperti dumpling) & Chow Mein (seperti mi goreng). Minuman lassi yang paling sedap dan terkenal dijual di kawasan New Road.

9. Untuk membeli belah, lokasi yang sesuai adalah di Thamel, New Road dan Patan kerana harga barangan termasuk cenderamata dijual dengan harga lebih murah di sini.

Barangan seperti keychain, fridge magnet, topi nepal, pisau Gurkha dll banyak dijual di sini. Pastikan anda menawar harga separuh dahulu dari harga sebenar untuk mendapatkan tawaran harga terbaik.

Baca lagi: Panduan DIY Itinerari Ke Annapurna Base Camp (ABC) Di Nepal Dengan Bajet RM1500


Nikmati Hidangan Western Dengan Harga Berpatutan Di Restoran Chop N Steak Seri Kembangan

Ingin mencari makanan western yang berpatutan dan sedap? Kami syorkan anda ke restoran Chop N Steak yang terletak di Seri Kembangan ini. Ada orang kata terletak di Serdang. Dua-dua pun boleh ye.

Kami ke restoran ini pada sebelah malam dan sampainya kami di sana, restoran ini telah dipenuhi dengan pelanggan. Memang restoran ini terkenal di kalangan penduduk tempatan yang inginkan makanan western kerana harganya sangat berpatutan.

BACA: The Farm Satay & Grill Alam Damai, Cheras Tempat Wajib Pergi Penggemar Makanan Western

Suasana dalam kedai ini sangat menarik. Keseluruhan binaannya terdiri daripada kayu. Seperti masuk ke rumah Melayu lama.

Di pintu masuk restoran ini diletakkan vespa berwarna merah dan menambahkan daya tarikan restoran ini.

BACA: Burger Warna-Warni di Red Se7en Cafe Pura Kencana, Batu Pahat

Kami membuat pesanan rib’s steak, smoke salmon, garlic bread dan mushroom soup.

Pinggan yang dihidangkan untuk kesemua hidangan adalah sangat besar. Portionnya pun banyak.

Untuk rib’s steak, dihidangkan dua kepingan daging dengan sos blackpepper, kacang panggang, roti, coleslaw dan kentang rebus.

Rasa sos blackpepper memang sedap cuma bagi kalau lebih pekat sedikit mesti lebih sedap. Dagingnya lembut, mudah dipotong dan senang dihadam.

BACA: Steak Wagyu Dan Minuman Free Flow Di Restoran Me’nate Steak Hub Starparc Point

Untuk smoke salmon pula dihidangkan dengan ikan salmon bersama hirisan limau, sos mayonis bercampur bawang, kacang panggang, kentang goreng, kentang rebus, roti dan coleslaw.

Kami syorkan anda perahkan limau ke atas ikan kemudian cicahkan ke dalam sos mayonis. Apabila masam mayonis dan masam limau bertemu, rasa ikan salmon menjadi lebih lemak dan sangat sedap.

Kemudian kami cuba pula mushroom soup dan garlic bread yang dipesan tadi. Rasa garlic bread yang dicicah dengan sup cendawan memang sedap. Kalau sup cendawan itu lebih pekat kuahnya pasti lebih terangkat.

Jadi kepada yang teringin menikmati masakan western yang sedap dengan harga berpatutan, kami syorkan anda ke restoran ini.

Nama gerai : Restoran Chop N Steak
Lokasi : 20, Jalan 6/10, 43300 Seri Kembangan, Selangor (waze)
Waktu beroperasi : Isnin – Ahad 5:00 pm – 2:00 am

Selain daripada itu, sekiranya anda ada masalah kerosakan phone? Chamo boleh bantu selesaikan masalah anda. Boleh ke https://chamo.my di Seri Kembangan.

Untuk maklumat lanjut, berikut adalah details Chamo:
Telefon: +60172828089
Alamat: 118-1, Jalan PUJ 3/2, Taman Puncak Jalil, 43300 Seri Kembangan, Selangor

Bacaan lain berkaitan makan yang perlu anda tahu.

Jom Makan: Aplikasi Bantu Cari Tempat Makan Di Malaysia

Langkah Demi Langkah Bagaimana Makan Nando’s Dengan Lebih Seronok


Nikmati KFC Dan Cas Telefon Anda Serentak Dengan KFC ‘Watt A Box’

Pernah tak anda anda hadir ke sebuah kedai makan dan bateri telefon anda habis pada ketika itu? Tak seronok bukan. Apatah lagi kalau dalam masa yang sama perlu membuat panggilan kepada rakan untuk memberitahu lokasi anda. Kini tidak lagi dengan adanya KFC ‘Watt A Box’.

Kami tak pasti bagaimana KFC India mendapat idea untuk hasilkan kotak KFC ‘Watt A Box’ ini namun memang idea ini sememangnya brilliant. Pengguna tidak lagi perlu risau untuk bateri telefon habis pada masa yang sama dapat menikmati makanan daripada KFC. Dengan trend menggunakan telefon sambil makan, nampaknya kotak ini berjaya membuatkan selesa serta bakal meluangkan lebih banyak masa di KFC.

Dilengkapi dengan powerbank 6,100 mAh sudah cukup untuk pengguna mendapatkan cas yang penuh. Setakat ini idea ini masih dalam fasa percubaan untuk seluruh KFC India dan dijangka bakal hadir buat seluruh dunia jika mendapat maklum balas yang positif daripada pengguna.

Tak dinafikan, francais fast food sering hadir dengan inovasi terbaru untuk menarik hati pelanggan untuk terus singgah ke outlet mereka. Sebelum ini Pizza Hut telah hadir dengan idea kotak pizza yang mempunyai diubah menjadi projector buat telefon pintar. Bukan itu sahaja, Mcdonald’s pernah hadir dengan inovasi yang hampir sama iaitu Happy Meal Box dengan set kadbod VR.Kreatif dan inovatif.

Tapi bagi pendapat saya, francais fast food masih tak boleh ‘challenge’ idea gila KFC untuk hasilkan casing iPhone dengan rekaan ayam goreng. Ya, memang gila betul idea KFC Jepun. Walaubagaimanapun, jika dilihat dari sudut pemasaran, sememangnya mereka berjaya apabila idea ini viral ke seluruh dunia. Well done KFC Jepun.


Nikmati Pakej Gaya Kerja Pintar Dengan Pelan Ansuran HUAWEI Yang Sangat Berbaloi

Perubahan gaya hidup yang semakin pantas menjadikan gajet atau peranti elektronik sebagai sesuatu yang mesti dimiliki oleh semua orang. Bayangkan dengan gajet seperti telefon pintar, laptop dan jam tangan pintar dapat membantu anda untuk berhubung dengan sesiapa sahaja walau di mana anda berada.

Melihat kepada trend segalanya di hujung jari, HUAWEI memperkenalkan HUAWEI Together 2020 Business Elite Package dimana anda boleh miliki peranti HUAWEI yang terkini secara ansuran pada harga yang berpatutan! Dapatlah optimumkan kerja anda dengan peranti baru.

Lagi-lagi kalau anda ada business sendiri. Pakej ini dapat membantu perniagaan anda untuk sentiasa satu langkah ke depan dengan penggunaan peranti HUAWEI yang berteknologi tinggi dan mudah dihubungkan hanya dengan pautan bluetooth sahaja.

Jom tengok sikit apa yang best dengan pakej Kombinasi Gaya Kerja Pintar yang ditawarkan pada harga RM25.69/sehari ni.

Buat anda yang sentiasa on the go, semestinya perlukan peranti yang menyokong gaya pekerjaan anda. Tak kiralah bekerja di pejabat atau sentiasa mengembara, pastikan anda memiliki Mate 30 Series untuk melancarkan kehidupan.

HUAWEI Mate 30 Series merupakan telefon pintar pertama di dunia yang memiliki kamera dengan 40MP. Melalui lensa ini, Mate 30 Series mampu merakam video dan gambar yang sangat berkualiti.

Bukan itu sahaja, HUAWEI Mate 30 Series juga mempunyai sistem semula jadi yang dibina untuk menyesuaikan kelantangan bunyi, mengambil selfie atau menikmati kawalan quad-finger games dengan interaksi sentuhan sisi yang inovatif.

HUAWEI Mate 30 Series dilengkapi ciri interaktif  ‘AI private view‘ yang berfungsi dengan isyarat kawalan khusus daripada pengguna dan secara tak langsung membantu memudahkan kerja di samping menjaga privasi anda walau dimana anda berada.

Paling syok, HUAWEI Mate 30 Series dibina untuk menyokong bateri berkapasiti tinggi supaya telefon pintar anda tahan lebih lama. Proses pengecasan dengan teknologi HUAWEI SuperCharge 40W dengan pengecasan pantas tanpa wayar yang mencecah sehingga 27W pastinya membantu melancarkan kehidupan anda.

Perlukan pasangan untuk peranti telefon pintar pada masa yang sama membantu urusan kerja? HUAWEI Matebook 13 Series merupakan jawapan terbaik untuk anda.

HUAWEI Matebook 13 Series dibina dengan keupayaan memindahkan dan sync kerja anda dengan mudah dari telefon pintar ke komputer riba HUAWEI hanya dengan satu tap saja.

Selain itu, anda boleh mengawal peranti dengan menyambungkan telefon pintar dengan koputer riba saja. Jadi, anda akan lebih fokus kepada satu peranti sahaja semasa bekerja.

Apa yang bestnya dengan penyambungan peranti HUAWEI ini, anda masih lagi boleh gunakan telefon pintar walaupun sedang menggunakan komputer riba dengan kombinasi multi-skrin. Hebat bukan?

Macam mana nak bersukan atau melakukan aktiviti lasak tapi dalam masa yang sama nak enjoy the moment dan rakam detik tu? Haa.. Apa kata anda gandingkan HUAWEI Mate 30 Series dengan jam tangan pintar Watch GT 2.

Watch GT 2 direka khas bagi anda yang mempunyai gaya hidup aktif. Teknologi jam tangan pintar ini dilengkapi dengan pemantau kesihatan dan penjejak kadar degupan jantung. Anda boleh pasangkan bersama telefon pintar HUAWEI bagi memastikan anda peka dengan keadaan kesihatan anda.

Apa yang menariknya pasal Watch GT 2 ialah keupayaanya untuk membuat dan menjawab panggilan telefon tanpa kewujudan telefon pun. So, bila anda pergi bersukan, tak payah nak bawa banyak-banyak peranti pun! Hanya sambungkan Watch GT 2 anda dengan telefon pintar HUAWEI dan anda boleh buat atau jawab panggilan dengan mudah. Siap boleh mainkan muzik melalui pergelangan tangan tau!

Mendengar muzik menggunakan earphones merupakan satu kemestiaan, lebih-lebih lagi ketika berkerja atau ketika tak mahu diganggu. Akan tetapi, earphones biasa masih tak mampu menghalang bunyi luar daripada mengganggu anda.

Sebab itulah HUAWEI memperkenalkan Freebuds 3 dengan ciri pintar yang membantu anda menikmati muzik mengikut keselesaan pendengaran anda. Reka bentuknya yang ringkas dan trendy pasti memberikan keselesaan ketika penggunaan jangka masa yang panjang.

HUAWEI FreeBuds 3 direka dengan pautan pemilihan saluran bluetooth melalui algoritma yang mampu mengesan peranti sambungan dengan pantas, selain keupayaan utama yang dimiliki iaitu noise cancellation yang boleh membatalkan atau menghalang bunyi luar daripada mengganggu anda.

Amacam, menarik bukan Kombinasi Gaya-Kerja Pintar ni? Sebenarnya, ada banyak lagi pakej-pakej menarik daripada HUAWEI yang boleh digayakan dengan personaliti dan gaya hidup dengan harga yang bermula serendah RM8.97/sehari sahaja. Paling best, kesemua pelan bayaran ansuran HUAWEI ni, 0% interest tau!

Jadi, apa anda tunggu lagi? Cepat-cepatlah dapatkan pakej-pakej yang gempak ni. Kunjungi website HUAWEI sekarang untuk mula melanggan atau ingin mengetahui dengan lebih lanjut berkenaan dengan pakej yang ditawarkan ni.

Ketahui juga 3 peranti HUAWEI yang terhangat di pasaran ketika ini. Turut dikongsikan, HUAWEI Y9 Series yang sangat berbaloi untuk didapatkan dengan harga serendah RM799 sahaja.

Tampil Bergaya Dengan 3 Peranti HUAWEI Yang Terhangat Di Pasaran Masa Kini!

Skrin, Bateri & Storan Lebih Besar, HUAWEI Y9 Series Sedia Ditawarkan Daripada Harga RM799 Sahaja!


Nikmati Pelbagai Servis Dan Perlindungan ‘First Class’ Daripada Volkswagen Malaysia Sehingga 10 Tahun

Pemilikan sesebuah kenderaan bukanlah satu perkara kecil kerana ianya melibatkan sejumlah wang dan komitmen jangka masa panjang. Bagi seorang pemilik Volkswagen, anda sangat beruntung kerana Volkswagen Malaysia akan menjaga kereta anda sehingga 10 tahun lamanya.

Volkswagen Malaysia sangat komited dalam memastikan kereta anda sentiasa dalam keadaan baik sejak hari pertama anda membawa keluar kereta meninggalkan bilik pameran dengan menawarkan pelbagai jenis servis dan perlindungan yang sangat diperlukan sebagai seorang pemilik kereta.

Semua kereta Volkswagen tanpa mengira model layak mendapatkan penyelenggaraan percuma selama tiga tahun, setiap kereta akan diservis setiap kali mileage mencecah 15,000 kilometer atau 12 bulan — yang mana dahulu.

Pada masa sama, setiap pemilik Volkswagen juga layak menerima 5 tahun waranti mileage tanpa had dan Roadside Assistance daripada Volkswagen Malaysia.

Setiap 18 cawangan pusat servis sah Volkswagen Malaysia menawarkan pengalaman yang sama; kualiti perkhidmatan kelas pertama, juruteknik berpengalaman yang menggunakan peralatan teknikal terkini, alat ganti dan aksesori tulen untuk menjamin keselamatan dan servis pantas yang menjimatkan masa anda. Alatan terkini yang digunakan telah diluluskan Volkswagen dengan perisian yang dikemas kini.

Eksklusif untuk pemilik Volkswagen dari tahun ke-5 ke atas, anda layak menjadi salah seorang ahli Volkswagen Cares Plus (VCP) memberikan anda pelbagai servis, diskaun dan bantuan diperlukan pada bila-bila masa sahaja yang dapat menjimatkan anda sehingga RM1,500.

VCP dapat menjimatkan kos penyelenggaraan kereta anda dengan diskaun 20% untuk perkhidmatan penyelenggaraan mengikut cadangan jadual servis Volkswagen, 3 baucar servis yang akan terpakai dari tahun ke-5 perkhidmatan dan dua servis berikut dalam tempoh 2 tahun.

Anda juga dapat menarik nafas lega kerana keahlian anda secara automatik dapat melanjutkan tempoh bantuan tepi jalan sehingga 2 tahun apabila apabila menebus baucar perkhidmatan VCP. Perkhidmatan sokongan bateri 24-jam turut tersedia supaya anda tidak dibiarkan keseorangan apabila bateri menghadapi masalah.

Paling penting sekali, keahlian VCP boleh didaftar di mana-mana pusat servis Volkswagen yang sah.

Antara perlindungan lain yang ditawarkan untuk kereta Volkswagen berusia lebih dari 5 tahun adalah Volkswagen Cares Repair Packages, ia menawarkan lebih penjimatan dan ketenangan fikiran dengan diskaun 30%.

Kerja-kerja pembaikan dibuat oleh juruteknik Volkswagen yang berpengalaman mengikut piawaian global dengan alatan Volkswagen yang diluluskan, serta alat ganti yang digunakan 100% tulen.

Anda boleh terus memandu kereta Volkswagen anda tanpa perlu berasa bimbang kerana bukan sahaja bahagian utama ditukar, malah komponen lain yang berkaitan akan diganti untuk memastikan prestasi dan keselamatan yang lebih baik.

Kini anda tidak lagi terlepas tarikh servis kerana aplikasi mudah alih Volkswagen Cares menyimpan butiran kereta anda. Aplikasi itu juga membolehkan anda membuat temu janji servis, menerima tawaran promosi eksklusif dan menghubungkan dealership Volkswagen di serata Malaysia.

Aplikasi ini tersedia untuk dimuat turun pada telefon pintar jenis Android dan juga iOS. Jadi anda boleh mengakses di mana jua untuk ‘up-to-date‘ perkembangan terkini atau mendapatkan bantuan 24 Roadside Assistance pada bila-bila masa.

Selepas melakukan penyelenggaraan, anda tidak perlu lagi pening kepala untuk membayar kos-kos yang dikenakan secara lump sum, sebaliknya Volkswagen Malaysia menawarkan — Easy Payment Plan — satu pelan pembayaran yang fleksibel dan tanpa faedah untuk servis, penyelenggaraan dan pembaikan di pengedar-pengedar sah yang mengambil terlibat.

Melalui pelan ini, anda boleh pilih untuk membayar bil servis dan baik pulih kereta anda selama 6 atau 12 bulan dengan 0% faedah atau tanpa bayaran tambahan dikenakan. Tertakluk pada terma dan syarat.

Volkswagen Insurance Plan (VIP) ini direka khas bagi setiap pemilik Volkswagen untuk memberikan perlindungan menyeluruh dan tanpa sebarang kerumitan.

Sebagai pemegang polisi VIP, pelbagai faedah eksklusif yang akan diterima seperti tuntutan claim anda diutamakan, boleh mendapatkan Roadside Assistance dan servis tunda kecemasan 24 jam, serta jaminan kerja-kerja pembaikan dijalankan di pusat body and paint Volkswagen yang disahkan, mengikut piawaian pembaikan Volkswagen yang hanya menggunakan alat ganti tulen sahaja.

Pada masa sama, tiada yuran lebihan, tiada kos penambahbaikan bagi memastikan tiada kos penggantian alat ganti ditanggung oleh pemilik dan nilai yang dipersetujui sehingga 10 tahun, tanpa mengira mengira umur kenderaan untuk semua model Volkswagen.

VIP boleh dibeli di mana-mana pengedar sah Volkswagen, semasa mendaftarkan kereta baharu atau semasa pembaharuan cukai jalan melalui beberapa panel insurans terpilih.

Pelbagai servis dan perlindungan kelas pertama yang ditawarkan oleh Volkswagen Malaysia telah membuatkan pemilik-pemilik kereta Volkswagen gembira serta berpuas hati dengan layanan VIP yang diterima mereka.

Mana tidaknya, dari hari pertama anda membawa keluar kereta daripada bilik pameran sehinggalah kereta mencecah usia 10 tahun, Volkswagen Malaysia sangat komited dalam menjaga dan membaik pulih kereta untuk memastikan setiap pemilik Volkswagen merasai seperti membawa ‘kereta baharu’ tiap-tiap hari.

Setakat April 2022, Car Advisor menerima maklum balas positif daripada pemilik Volkswagen dengan mencatatkan penarafan 4.76 daripada 5 bintang dan angka tersebut semakin meningkat dari sehari ke sehari.

Layanan VIP, dapat beri penjelasan sempurna, mampu membaik pulih pada masa ditetapkan merupakan antara pengalaman-pengalaman baik yang dirasai sendiri oleh pemilik kereta semasa membuat penyelenggaraan di pusat servis Volkswagen Malaysia yang sah.

Anda boleh baca sendiri feedback penuh yang dikongsikan oleh pemilik-pemilik Volkswagen dari seluruh Malaysia dengan klik pautan ini.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sementara itu, anda boleh tonton filem pendek bagaimana sebuah model Volkswagen klasik boleh merapatkan hubungan seorang anak dengan bapanya dari satu generasi ke generasi baharu.

Filem Pendek Daripada Volkswagen Ini Berjaya Membuatkan Orang Ramai Menangis


Nikmati ‘View’ Kuala Lumpur Dari Ketinggian 50 Meter, Forest Skywalk FRIM Bakal Jadi Destinasi Pilihan Ramai

Asyik ‘food hunting’ dan berjalan-jalan dalam pusat membeli-belah, apa kata anda lakukan aktiviti yang berbeza. Anda boleh menikmati pemandangan alam semula jadi dan menghirup udara segar di Forest Skywalk.

Untuk pengetahuan anda, Forest Skywalk atau lebih dikenali sebagai Jejantas Rimba akan dibuka secara rasmi pada 31 Ogos 2020. Menariknya, pengunjung dapat melihat pemandangan sejauh lebih kurang 30 km serta bangunan-bangunan sekitar Kuala Lumpur dan Petaling Jaya seperti Menara KLCC, Menara KL dan Menara Telekom Malaysia dari menara tinjau.

Jejantas ini dibina menggunakan bahan aluminium dan guy wire. Malah, jejantas ini berukuran 15 hingga 50 meter tinggi serta 250 meter panjang. Forest Skywalk boleh menerima kunjungan 150 orang untuk setiap hari.

Waktu operasi Forest Skywalk ini adalah pada setiap Isnin hingga Ahad, jam 8.30 pagi hingga 4.30 pagi. Manakala, hari Jumaat waktu operasi adalah 8.30 pagi hingga 12.15 tengah hari dan bersambung semula pada jam 2.45 petang hingga 4.30 petang.

Menarik bukan? Bolehlah ajak rakan-rakan anda atau keluarga untuk melakukan aktiviti ini.

Sementara itu, kami ingin kongsikan beberapa aktiviti menarik yang anda boleh lakukan pada hujung minggu. Klik pautan di bawah ini untuk ketahui lebih lanjut.

Setia Alam Community Trail, Lokasi ‘Hiking’ Pilihan Buat Warga Lembah Klang

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota

5 Aktiviti Menarik Di Kuala Lumpur Yang Bagus Untuk Perkembangan Minda Anak-Anak Anda


Nikmati Percutian Berkonsepkan Kampung Di Keriang Hill, Alor Star

Keriang Hills semakin mendapat tempat di hati para pengunjung. Penawaran suasana sekitar yang mendamaikan serta rekaan rumahnya yang selesa membuatkan Keriang Hil menjadi pilihan buat para keluaraga serta kumpulan besar untuk menjayakan hari keluarga atau team building.

Keriang Hills yang terletak di kaki Gunung Keriang, Mukim Gunung Alor Star merupakan lokasi pelancongan yang dicadangkan kepada pelancong-pelancong yang mengunjungi Kedah kerana di sana terdapat 17 buah rumah kayu yang digelar ‘pondok’. Setiap pondok ini dinamakan mengikut mukim-mukim yang ada di negeri Kedah dan ianya didirikan sesuai dengan suasana kampung yang aman dan damai.

Sekiranya anda dari Kuala Lumpur, perjalanan ke lokasi tersebut bakal mengambil masa selama lima jam dan yang pastinya setibanya anda di Keriang Hill segala penat lelah ketika memandu selama lima jam akan hilang dengan begitu sahaja setelah anda melihat sendiri keindahan yang terdapat di Keriang Hill ini.

Pengurusan di Keriang Hill diambil alih oleh Keriang Hill Resort Sdn Bhd setelah Pelancongan Malaysia bersetuju untuk menyerahkan sepenuhnya pengurusan tersebut kepada pihak Keriang Hill Resort Sdn Bhd.

Sesampai sahaja anda di sana, anda boleh menginap di rumah yang digelar ‘pondok’ yang mempunyai harga yang berpatutan dan mengikut kemampuan kita. Pondok ini sangatlah selesa untuk didiami bersama keluarga mahupun rakan-rakan kerana disitu terdapat enam pondok single dan lapan pondok ‘family’ manakala dua lagi pondok tersebut dikhaskan untuk menyimpan replika dan turut dijadikan muzium mini yang menyimpan sebahagian kecil khazanah milik alhmarhum Sultan Kedah, Almarhum Sultan Abdul Halim Mu’adzam Shah Sultan Badlishah.

Harga yang ditawarkan untuk pondok single adalah hanya RM200 sahaja yang boleh dihuni oleh 2 orang dewasa dan seorang kanak, yang telah dilengkapi dengan katil bersaiz ‘king’, penghawa dingin, televisyen, mini bar, radio, DVD player dan banyak lagi kemudahan yang disediakan untuk pondok single, manakala untuk pondok ‘family’ pula, ianya ditawarkan pada harga RM300 yang dilengkapi dengan dua katik bersaiz ‘queen’ dan kemudahan yang lain sama seperti pondok single juga.

Selain Keriang Resort, di Keriang Hill ini juga terdapat aktiviti-aktiviti yang menarik yang boleh dilakukan oleh pengunjung iaitu memberi ikan makan di tasik yang bersebelahan dengan Restoran Puteri dan pengunjung juga boleh melihat sepasang angsa berwarna hitam yang berada di tasik dan sepasang burung merak yang di bela di dalam kandang.

Manakala, setiap penggemar gua dapat meluangkan masa mereka untuk menemui pelbagai gua yang ada di sekitar Keriang Hill seperti Gua Jutawan, Gua Tanduk Rusa, Gua Buaya, Gua Komunis, Gua Angin dan Gua Cepiar.

Semua gua ini mempunyai pelbagai struktur, pembentukan serta mitos dan sejarah tersendiri yang boleh dikatakan menarik jika anda datang kesini dalam lawatan yang berpandu. Sebagai contoh, sekiranya anda ke Gua Buaya, anda dapat melihat formasi batuan yang menyerupai bentuk buaya.

Jadi kesimpulannya disini, anda semua tidak perlu berfikir panjang untuk menginap di Keriang Hill kerana ianya merupakan destinasi pelancongan yang sesuai untuk individu yang telah penat bekerja yang memerlukan rehat dan melarikan diri untuk seketika daripada kehidupan di bandar yang penuh dengan kesesakan dan tekanan.


Nikmati Percutian Hujung Minggu Bersama Insan Tersayang Di The Kabin, Kuala Selangor

Sekiranya anda mencari sebuah pusat penginapan yang berdekatan di sekitar Kuala Lumpur untuk tujuan beristirehat di cuti hujung minggu, kami cadangkan anda untuk ke The Kabin yang terletak di Kuala Selangor. Lokasinya yang strategik kerana berdekatan dengan tempat-tempat menarik di sekitar Kuala Selangor menjadikan The Kabin sebagai pusat penginapan yang ideal untuk anda dan insan tersayang.

Mengambil inspirasi beberapa nama bandar di seluruh dunia, The Kabin telah menamakan bilik-bilik mereka mengikut jenis bilik yang ditawarkan. Antaranya adalah Rotterdam, bilik yang sesuai untuk 6 orang tetamu pada satu-satu masa, Shanghai yang boleh memuatkan 4 orang tetamu di dalamnya serta Durban, yang lebih eksklusif kerana menghadap pemandangan kolam renang ini pula sesuai untuk pasangan suami isteri.

Antara kemudahan yang disediakan di The Kabin untuk para tetamu adalah alat pendingin hawa, Wifi, bilik mandi dengan fungsi air panas, kelengkapan bilik air, TV dengan saluran satelit, seterika, balkoni dan juga meja makan. Selain itu, terdapat juga sebuah kolam renang yang disediakan untuk para pengunjung.

Tambahan lagi, anda berpeluang untuk melakukan beberapa aktiviti menarik sepanjang menginap di The Kabin. Antaranya ialah:

Oh ya, tak sahlah kalau anda di Kuala Selangor tetapi tidak melaksanakan misi jalan-jalan cari makan! Ini kerana terdapat pelbagai restoran yang menawarkan sajian makanan yang enak lagi menyelerakan di kawasan sekitar pusat penginapan tersebut seperti:

The Kabin terletak di Lot 2984 Jalan Jati, Pantai Remis, 45800 Jeram, Kuala Selangor, Malaysia.

Untuk maklumat lanjut, hubungi 03-32640578 atau 017-6783825. Anda juga boleh layari laman Facebook The Kabin.

Terima kasih kepada Seng Chee Photography kerana membenarkan kami menggunakan hasil karya kreatif beliau.


Nikmati Perjalanan Menakjubkan Ke Thailand Menaiki Keretapi Mewah Hanya Dengan RM12,000

Thailand merupakan antara destinasi pilihan ramai rakyat Malaysia. Mesti ada daripada anda yang sudah terbayang kecantikan pulau, tempat membeli-belah dan juga pelbagai jenis makanan di Thailand.

Berikutan penularan wabak COVID-19, pastinya percutian anda ke Thailand tahun ini terpaksa dibatalkan. Jangan bersedih, gunakan peluang ini untuk anda rancang perjalanan ke Bangkok, Thailand dari Singapura menaiki keretapi mewah.

Mesti anda tertanya-tanya, betul ke ada keretapi terus ke Bangkok, Thailand dari Singapura? Apa kata ikuti perkongsian pengguna Twitter @Akram_Haruka1 tentang keretapi mewah Eastern & Oriental Express dengan perjalanan selama 3 hari 2 malam dalam keretapi ke Bangkok, Thailand.

Korang tahu tak ada train yang direct dari Singapore terus ke Bangkok, Thailand melalui Kuala Lumpur? Ya ada namanya Eastern & Oriental Express dengan perjalanan 3 hari 2 malam di dalam train. Tapi train ni hanya mempunya kekerapan 2-4 kali sebulan sahaja 🚂 [Thread] pic.twitter.com/dsqRXVNO4S

— Akram Haruka (@Akram_Haruka1) April 22, 2020

Untuk pengetahuan anda, Eastern & Oriental Express ini hanya beroperasi dengan kekerapan 2 hingga 4 kali sebulan sahaja. Menariknya, keretapi mewah ini bertaraf 5 bintang dan anda pasti selesa sepanjang perjalanan anda ke destinasi anda.

Rekaan dalaman dan luaran Eastern & Oriental Express ini tampil klasik dan mewah. Walaupun ia kelihatan klasik tetapi anda akan selesa kerana terdapat penghawa dingin dalam keretapi.

Enjoy lunch as the green countryside rolls by to complete the feast for all the senses. Tag someone you'd like to join you there. #Theartofbelmond #belmondtrain #easternoriental

A post shared by  Eastern & Oriental Express (@easternoriental) on Jul 9, 2018 at 1:16am PDT

"Bed hair and fresh pastries 🤙🏼" 📷 by @hannahlaity #TheArtOfBelmond #Asia

A post shared by  Eastern & Oriental Express (@easternoriental) on Jan 13, 2020 at 8:49am PST

Difahamkan terdapat 3 jenis kabin yang anda boleh pilih iaitu Pullmans, Staterooms dan Presidential Suite. Setiap kabin hadir dengan katil, sofa dan bilik air tetapi saiz setiap jenis kabin berbeza.

Lebih menarik, keretapi ini memiliki 3 gerabak untuk anda nikmati makanan anda dan anda juga boleh tempah meja makan anda ketika anda beli tiket perjalanan. Selain itu, anda juga boleh menikmati pemandangan dan menghirup udara luar sepanjang perjalanan di gerabak ‘The Observation’ kerana ia berkonsepkan open air.

Bagi anda yang ingin nikmati waktu minum petang anda dengan secawan kopi dan bersantai, anda boleh ke gerabak ‘Observation Car Lounge’. Manakala anda yang ingin baca buku di perpustakaan, atau membeli cenderamata, anda boleh ke gerabak ‘Saloon Car with Reading Room & Boutique’.

Lihat sahaja sudah terasa seronok, bukan? Harga tiket keretapi Eastern & Oriental Express termasuk makan dan minum bermula dari $2,700 (~RM11,784) dan boleh mencecah hingga $7,800 (~RM34,320) seorang. Untuk maklumat lanjut, anda boleh layari laman sesawang Eastern & Oriental Express dan terdapat pelbagai pakej yang anda boleh ambil sama ada dari Singapura atau dari Kuala Lumpur.

Jika anda inginkan pengalaman yang berbeza dan berkemampuan untuk merasai perjalanan cukup mewah ini, anda mungkin boleh pertimbangkan untuk mencuba menaiki keretapi Eastern & Oriental Express ini.

Sementara itu, jika anda ‘craving’ pancake pisang di Thailand, apa kata buat sendiri di rumah dengan ikuti resipi pada pautan di bawah ini.

Resipi Pancake Pisang Ala ‘Street Food’ Thailand Yang Lazat Dan Mudah Ini Raih 6.9K Retweets

Lelaki Ini Kongsi Tip DIY Dan Itinerari Ke Bangkok 4 Hari 3 Malam Menaiki Keretapi

6 Strategi Berjimat Sewaktu Travel Di Bangkok, Thailand


Nikon Malaysia Bakal Hentikan Operasi Bermula 1 Januari 2021

Pernah menjadi fenomena dalam industri DSLR serta merupakan seteru kepada jenama pesaing iaitu Canon, jenama Nikon nampaknya tidak terlepas dengan impak COVID-19 yang menimpa.

Sehubungan dengan itu, Nikon Malaysia secara rasminya mengumumkan pengunduran daripada pasaran Malaysia bermula 1 Januari 2021 ini. Dalam pada itu, para peminat Nikon masih lagi berpeluang mendapatkan barangan serta aksesori jenama ini menerusi syarikat pengedar di bawah Futuromic Photo AV Sdn Bhd.

Untuk pengetahuan, sekitar Jun lalu, syarikat Olympus yang sudah 84 tahun dalam industri kamera turut mengumumkan pengunduran daripada dunia kamera atas beberapa faktor.

Ketahui lebih lanjut sebab pengunduran Olympus daripada dunia kamera dengan klik pautan di bawah.

Selepas 84 Tahun, Olympus Sedia Tamatkan Bisnes Penjualan Kamera

Lihat Kualiti Gambar EOS-1D Mark III, DSLR Terbaik Pernah Dihasilkan Canon


Nilai Bitcoin Jatuh Ke Paras Paling Rendah Tahun Ini

Nampaknya harga Bitcoin semakin lama semakin menurun dan semalam merupakan berita kurang baik buat pemain kriptowang Bitcoin di mana nilai Bitcoin mengalami penurunan yang mengejutkan dalam tempoh 13 bulan ini.

Semalam CCN melaporkan bahawa harga Bitcoin telah menurun kepada $4,200 (~RM17,622.78). Ini merupakan penurunan terbesar dalam sejarah Mata wang digital mencecah titik terendah sejak September 2017. Ianya mengejutkan ramai pihak kerana harga Bitcoin beberapa bulan yang lalu kekal sekitar $6,500.

Penurunan ini berlaku ekoran penjualan mata wang digital semakin meningkat di seluruh dagangan. Selain itu mata wang kripto lain turut jatuh mendadak, dengan ‘Ether’ keluaran Ethereum hilang 10 peratus manakala ‘XRP’ milik Ripple susut 13 peratus dalam penurunan yang dipengaruhi oleh sentimen.

Sebagai perbandingan, nilai 1 Bitcoin pada bulan Disember tahun lalu adalah $20,000 dan pada bulan ini, nilainya hanya tinggal sekitar $4,200. Nampaknya melihat dari graf, berkemungkinan matawang Bitcoin akan menurun lagi dari semasa ke semasa.


9 Tip ‘Hitchhiking’ Di Jepun Dan Mungkin Juga Boleh Guna Di Negara Lain

Hari ini aku akan kongsikan 9 tips hitchhiking di Jepun.

Untuk sesiapa yang ingin ke Jepun aku amat menggalakkan untuk korang hitchhike kalau nak jimat duit dari segi pengangkutan. Aku mengembara di Jepun selama 40 hari dengan bajet RM2000( aku buat volunteer projects).

Di sini aku sertakan 9 tips hitchhike di Jepun dan mungkin boleh di gunakan di mana-mana.

Nak dapat kotak free senang je korang pergi mana-mana kedai serbaneka (Lawson,FamilyMart, SevenEleven dan SunnyMart) mintak kotak dan pinjam marker pen dan gunting biasanya mereka akan bagi korang pinjam dan tolong korang.

Jepun mempunyai 3 tulisan iaitu Kanji, Katagana dan aku lupa satu lagi. Untuk nama tempat Jepun menggunakan tulisan Kanji dan aku cadangkan tulis dengan tulisan Kanji nama tempat.

Di kedai serbaneka ada wifi free. Korang boleh check kat google maps macam mana nak tulis nama tempat korang nak pergi dengan tulisan Kanji di signboard korang.

Senyuman tu penting walaupun korang penat berjalan sambil tahan kenderaan, sebab Jepun ni penuh dengan adat dan budaya. Jadi korang kena senyum semasa tahan kenderaan (boleh mula berlatih senyum di tepi jalan raya kalau ada sesiapa nak hitchhiking) hahaha.

Di sini korang kena guna google maps check jalan mana yang betul untuk dituju ke tempat korang nak pergi. Biasanya tempat yang paling berkesan ialah jalan sebelum ke highway, kedai serbaneka, servis area dan station minyak.

Kalau korang hitchhike silap jalan alamatnya memang tak ada kereta yang berhenti la. Jadi jalan yang betul ni penting.

Korang kena hafal beberapa ayat untuk hitchhike. Ayat yang selalu aku guna apabila ada kenderaan berhenti adalah”sumimasen (maafkan saya) ” _____ ni ikitai”. Cntoh “Osaka ni ikitai”. Maksudnya “saya nak pergi ke Osaka” dan lepas tu “tsuratete kudasai?” – boleh tumpangkan saya?

Biasanya aku gunakan ayat “watasiwa khairul, watasiwa Malaysia kara des“.

Aku pun tak faham apa diorang cakap dan diorang pun tak faham apa korang cakap (kebanyakannya). Jadi senaraikan beberapa topik, contohnya nama bola sepak jepun, kartun anime manga yang terkenal (doreamon, dragon ball, one peace, one punch man dan sebagainya yang korang tahu).

Masa aku hitchhiking aku siap nyanyi lagi lagu Doreamon dekat pemantu tu. Yang penting cuba hiburkan mereka sebaik mungkin.

Baca: Pemuda Ini Beranikan Diri Travel Solo Ke Luar Negara Buat Pertama Kali Selepas Baca Vocket

Aku biasanya akan belanja mereka kopi (100 Yen = RM3.80). Apalah salahnya belanja mereka kopi kalau nak di bandingkan dengan harga tol dan minyak yang mereka bayar.

Iini part yang paling penting tunjukkan budaya terima kasih kita pada mereka semasa turun dari kenderaan. Tunduk tanda hormat dan ucapkan “arigatogozaiimas” – terima kasih dan “matane”- jumpa lagi.

Ingat mata kita kena pandangan mata mereka supaya nampak kita ikhlas dan bersungguh-sungguh.

9 tips ini yang aku gunakan hitchhiking di Jepun. Sesiapa yang ingin ke negara matahari terbit dengan bajet yang ciput ini salah satu cara berjimat.

Baca lagi: Bagaimana Lelaki Ini ‘Hitchhike’ 9 Bulan Di Eropah Dan Lebih 2 Tahun Mengembara Tanpa Mempunyai Apa Apa


Nilai Bitcoin Meningkat 250% Dalam Jangka Masa Enam Bulan

Nampaknya kini nilai mata wang kripto, bitcoin telah kembali melonjak setelah kejatuhan nilainya pada tahun 2018. Nilai bitcoin kini melonjak tinggi dengan kadar 1 BTC bersamaan $10,728.40 (~RM44,383.39).

Pastinya ini merupakan berita gembira buat mereka yang telah melabur dalam bitcoin dari zaman kegilaan bitcoin dahulu. Malah, Bitcoin juga dilaporkan memperoleh keuntungan lebih 10 peratus sejak 24 jam lalu.

$BTC Bearish Divergence forming on 1D Chart. We are due for a pullback and I believe we will see one. Set your buys at support levels below for a safe and lower risk entry. #bitcoin #crypto #cryptocurrency #BitcoinIsBack pic.twitter.com/V1VF2fBjj9

The mainstream media reporting on $BTC hitting $10,000 will cause a wave of nocoiners to FOMO in. 🌊

We can amplify that by getting the hashtag #BitcoinIsBack trending. 📣

Reply to this tweet with #BitcoinIsBack and let's see if we can put Bitcoin on the front of Twitter. 🌎

— The Crypto Dog📈 (@TheCryptoDog) June 22, 2019

Peningkatan nilai kriptowang ini adalah selepas pengumuman Kriptowang Libra yang bakal diperkenalkan oleh Facebook pada tahun 2020. Malah, nilai mata wang kripto utama lain seperti ethereum, ripple dan litecoin turut memperolehi keuntungan antara 20-35 peratus berbanding bulan lalu.


Nilai Dan Populariti G-Shock GA-2100 Ini Meningkat Selepas Disarung Oleh TMJ

Siapa sangka dalam koleksi jam tangan milik Tunku Ismail ibni Sultan Ibrahim (TMJ), terselit sebuah model G-Shock yang kini menjadi rebutan  collector G-Shock dan juga penyokong kelab bola sepak Johor Darul Ta’zim (JDT).

Model berkenaan adalah G-Shock GA-2100. Model GA-2100 ini merupakan model baharu yang diperkenalkan oleh Casio pada September 2019. Walaupun sebelum Tunku Ismail menyarung jam tangan ini, model ini sudah sold out dan sukar untuk didapati di butik rasmi Casio.

‘Solid Black’ adalah warna paling dicari oleh peminat G-Shock berbanding warna yang lain. Rekaan jam tangan ini yang berbentuk oktagon turut disamakan dengan rekaan jam tangan mewah seperti Audemars Piguet oleh collector antarabangsa.

Lain Darjat 'Bagai enggang dengan pipit' Tapi masing masing ada peminat dan kelebihan yang tersendiri @champsg tq bro for the picture #ap #ga21001a1 #gshock #gshockinternational #gshockfansclubmalaysia #gshockpulaupinang #gshockmalaysia

A post shared by  Gshock Penang (@gshockpulaupinang) on Feb 26, 2020 at 7:08am PST

Harga pasaran untuk model ini adalah USD99 (~RM431) tetapi sekiranya anda mahu membelinya pada ketika ini, ia mungkin dijual sekitar harga RM800-RM900. Andai anda mahu membeli jam ini menerusi laman Discovery Japan, anda perlu membayar RM1,436 (tidak termasuk kos pengeposan dari Jepun).

Kalau korang nak saya ada lagi beberapa pcs.. Baik grab awal sebelum harga mencanak naik 😋🖤

A post shared by  Gshock Penang (@gshockpulaupinang) on Mar 6, 2020 at 9:48pm PST

Hati-hati jika anda mahu membeli model ini di Lazada atau Shopee kerana yang murah itu biasanya fake. Untuk yang asli, salah satu penjual yang menjual pada harga pasaran adalah di sini. Jika nasib anda baik, model ini masih boleh dibeli pada harga RM499 sahaja.

Model ini memang nampak kacak dan mahal apabila disarungkan di pergelangan tangan. Atas faktor itu model ini sentiasa sold out di merata tempat. Secara alternatif, anda juga boleh membelinya menerusi trusted seller G-Shock di Instagram antaranya gshockpulaupinang dan iShock.

Berikut merupakan artikel lain berkaitan G-Shock dan Tunku Ismail ibni Sultan Ibrahim. Baca lagi pada pautan di bawah.

TMJ Kurniakan Jam Tangan Rolex Buat Pemain Dan Staf JDT

G-Shock Lancar Utility Series Buat Peminat Gaya ‘Military’

TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion


Nilai Graduasi Bagi Pelajar Libya Yang Akan Kembali Ke Negara Yang Sedang Berperang

Nota Editor: Kisah ini telah dikongsikan di Facebook Hafiz Yzels, seorang pelajar Malaysia yang melanjutkan pelajaran di Jordan. Kami kongsikan semula di sini dengan izin dari penulis. Semoga kisah ini dapat dijadikan iktibar buat kita semua.

Lelaki didalam gambar ini yang memakai “Jubah Konvo” bernama Umar. Asalnya dari Libya. Hari ini beliau grad dri Kuliah Ekonomi Universiti Yarmouk.

Jika graduan lain (Arab) menari sana sini, menjerit ibarat memenangi durian runtuh tapi tidak baginya.

Matanya merah, menitiskan air mata. Merah semerahnya, bahkan setiap kali sesiapa memeluknya mengucapkan tahniah, pasti dipeluk erat. Berterima kasih tidak terhingga kerana doa dan ucapan.

Ada sesetengah tertanya, kenapa bangsa Arab yang lain bergembira bagai nak rak, kenapa tidak beliau?

Inilah yang dinamakan perjuangan. Perjuangan beliau baru sahaja bermula sebaik tamat pengajiannya disini. Kepulangannya ke tanah air libya bukan seperti kita yang pulang ke tanah air, bergembira, menyambut disana sini.

Baca: Ini Sebabnya Mengapa Lelaki Ini Sanggup Mengajar Anak-Anak Syria Bahasa Melayu

Kepulangannya bakal disambut dengan peluru, letupan, peperangan, huru hara dan sebagainya. Negara yang masih dibelenggu peperangan dan perpecahan. Itu lah hakikatnya.

Kerana itu nilai segulung ijazah sangat bermakna buat mereka. Mereka inilah yang akan memperjuangkan negara mereka. Merubah kerosakan dan huru hara dinegara mereka ketika ini.

Sungguh, aku sendiri hampir menitiskan air mata sebaik dipeluk erat olehnya.

Kata-kata beliau “terima kasih Hafiz, datang majlis aku. Doakan aku, doakan kejayaan aku. Aku akan pulang hari jumaat ini ke Libya, doakan aku kuat. Semoga segalanya baik” (sambil pelukan semakin erat).

Umar. Selamat pulang ke tanah air mu. Semoga engkau sentiasa dirahmati dan dipelihara Allah. Mereka ini pelajar Libya, antara pelajar luar negara yang aku kira sangat baik dan beradab. Cukup aku katakan aku berterima kasih pada Allah kerana mempertemukan aku dengan mereka.

Baca lagi : Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia Di Jordan

LIKE dan FOLLOW Vocket di Facebook serta Instagram


11 Nilai Islam Yang Diamalkan Oleh Syarikat Amerika-Yahudi, Tempat Saya Bekerja Dahulu

Saya terbaca status sarkastik Tuan Khair Zawawi berkenaan isu yang selalu timbul menjelang Ramadhan. Kau pergi godek sendirilah kalau nak tahu… kekeke.

Bersangkutan hal itu saya pun nak membebel sedikit perihal yang sama.

17 tahun saya bekerja di syarikat Amerika-Yahudi. Ada cawangan di Israel syarikat ini. Di Malaysia, syarikat ini mempunyai lebih kurang 10,000 pekerja sebelum saya meletakkan jawatan pada 2hb.Januari, 2014. Saya ada rakan sejawat di Israel. Jika ada mesyuarat atau diskusi, kami akan adakan perbincangan melalui audio atau video conference. Jika perlukan ‘face to face meeting’ dan terdapat rakan sejawat dari Israel di dalam team, mesyuarat akan diadakan di negara lain selain dari Malaysia.

Ada seorang rakan saya dari Phoenix, Tom namanya, beliau selalu berulang alik ke Israel, pernah bercerita kepada saya ada sahaja rakyat Israel (Jewish) berkahwin dengan rakyat Palestin dan mereka bahagia. “Ramai masih keliru antara Israel dan Zionis,” kata Tom.

“Kemudian mereka menghukum semua orang dengan memboikot secara membuta tuli. Ironinya mereka berkata boikot, termasuk syarikat kita bekerja ini Azura, tetapi mereka tidak sedar chip di dalam komputer, laptop dan smartphone yang mereka guna untuk mengutuk kita itu dari mana,” tambah Tom lagi sambil ketawa. “Mereka juga lupa kita membantu 10,000 rakyat di Malaysia mencari nafkah untuk anak-anak di rumah.”

Kau tahu syarikat yang ramai keyboard warrior suruh kau boikot itu aplikasi nilai-nilai Islamnya kalau kau sendiri pernah bekerja di situ kau akan angkat kain pelikat dan kain batik yang kau pakai untuk tutup muka kau.

Sewaktu saya masih bekerja dahulu saya kurang terasa kerana tamat sahaja pengajian saya terus bekerja di syarikat ini. Balik rumah dengan keluarga, esok pergi kerja.

Cycle sebegini tidak begitu memberi pendedahan tentang realiti dunia luar sebenarnya kepada saya.

Jika ada pun tidak begitu jelas dan sangat minima.

Sekarang setelah 3 tahun bekerja sendiri dan berpeluang berurusan dengan pelbagai agensi kerajaan dan swasta serta dunia luar, MasyaAllah barulah timbul rasa kagum benar dengan syarikat Amerika-Yahudi yang pernah saya bekerja ini.

Salah satu Universiti Kehidupan yang amat bermakna bagi saya.

Ini saya kongsi sedikit budaya kerja di syarikat Amerika-Yahudi ini untuk kita ambil mana yang baik dan bersesuaian, perkara-perkara simple saja, kang ahkak kongsi benda teknikal kau pening pula. Kehkehkeh.

Jika kau organize meeting, dalam masa 10 minit kau lambat atau tak cukup korum. Nah! Meeting terus dibatalkan. Tak ada nak main-mainnya.

Ini… adoi! Schedule meeting kalau tak lewat 30 minit hingga sejam ke atas tak sah…. baru nak mula.

Waktu kerja fleksibel – kau boleh berbincang dengan bos kau untuk menyusun waktu kerja fleksibel. Jika kau datang lewat, kau baliklah lewat. Contohnya jika kau ada conference meeting dengan rakan sejawat dari beberapa negara lain pada jam 1.00 pagi, kau boleh datang lewat sedikit ke pejabat. Kau juga boleh mohon untuk ‘work from home’ dari bos kau pada hari-hari tertentu jika kau ada kesulitan tentang pengasuh anak dan sebagainya.

Tak adanya nak reserve-reserve lot parking untuk bos kecik bos besaq depan pintu. Semua sama rata. Lot parking dekat dengan entrance hanya direserve untuk OKU, Ibu Mengandung dan pelawat. Ini tak, ahkak ke satu agensi kerajaan baru-baru ini, sampai hati kau letak parking OKU seketoi saja. Lot parking lain dah kau letak kon pula. Ahkak tanya pak guard dia cakap untuk bos-bos. Habis, pelanggan kau nak parking kat mana.

Surau kalau setakat nak compare dengan hotel dan shopping mall besar-besar tu memang awal lagi kalah. Nok royaknyo syarikat Amerika-Yahudi ini sediakan surau besar, berkarpet, beraircond di setiap bangunan pejabat. Di dalam manufacturing floor yang ‘100K environment’ (hok ni orang kilang saja paham) pun ada surau untuk pekerja muslim wahai abe kakok.

Hari Jumaat (bagi staf yang bekerja shift normal) management isytiharkan sebagai hari untuk ‘self development’. Hari Jumaat digalakkan untuk kurangkan technical meeting, sebaliknya digunakan untuk menambah ilmu pengetahuan dengan menghadiri latihan, membaca atau apa sahaja aktiviti bersesuaian. Kalau kau nak sambung belajar, kau juga boleh mohon biasiswa syarikat. Kau boleh solat fardu dan solat Jumaat tanpa sekatan dan bebas menyusun waktu kau sendiri.

Perpustakaan ada di setiap bangunan. Kau boleh pinjam buku dari perpustakaan branch negara lain jika buku itu tiada di Malaysia, nanti dihantarkan pada kau. Nak return buku pula senang sahaja, ada kotak return buku di setiap kantin. Tak kira kau operator pengeluaran atau manager besar semua sama kemudahannya. Sampai macam tu sekali mereka menggalakkan budaya ilmu.

Setiap bulan kau wajib ada 1:1 meeting dengan bos kau untuk review performance dan career plan kau kerana syarikat pun tak mahu kau mereput di satu position dan angin perubahan susah nak dekat, macam pemimpin kat Malaysia ni… jenuh kau kutip tandatangan.
Kau tengok, Mut DuBook pun dah ubah angin. Eh!

Di sini berlaku perbincangan dua hala dan bos kau dapat jelas tentang arah tuju kerjaya kau, makanya bos kau juga dapat bantu dan beri sokongan mana yang perlu. Setiap 4 tahun ahkak tukar jabatan, memang best. Banyak pengalaman ahkak kutip. Banyak ahkak boleh merepek kat fesbuk…. kakaka.

Setiap hari, setiap pekerja akan diberikan buah-buahan percuma. Kau percaya tak buah-buahan itu hanya diletakkan di dalam bakul di kantin kilang begitu sahaja waktu lunch dan kami semua tanpa perlu ada sesiapa monitor di tepi bakul dengan penuh tanggungjawab hanya mengambil seorang sebiji buah sahaja. Cuba kau letak macam tu di kantin pejabat kau. Eh! Marah pulak… hahaha.

Pejabat kami semua sama sahaja, cubicle yang kotak-kotak tu, tak kiralah kau bos kecik ke bos besar, itu lah pejabat kau. Tak adanya bilik-bilik gah dengan sofa bagai. Tea lady pun tak dak aih untuk bos-bos besaq, takkan nak buat ayaq pun tak reti kot.

Pastilah bilik beraircond. Siap peti ais untuk kau simpan susu dan sangat tip top privasinya. Ini kau terpaksa ke tandas, tak patut betui.

Di syarikat Yahudi-Amerika ini, sebagai pekerja kau hanya boleh terima hadiah/cenderamata bernilai maksima USD25.00 dari pelanggan atau supplier kau. Jika lebih dari itu kau perlu menolak dengan baik, jika menyentuh sensitiviti seperti berurusan dengan pelanggan atau pembekal dari Jepun dan kau tiada pilihan, kau perlu serahkan kepada pihak pengurusan, hadiah itu nanti akan disalurkan kepada aktiviti kebajikan. Kau tengok…USD25.00 saja dek non, bukan 2.6b. Aik!

Di pejabat dan di manufacturing floor (termasuk 100k environment) ada disediakan ruang santai, siap sofa empuk, kerusi urut, computer game, fussball game dan mesin pembuat kopi. Macam kau tengok pejabat Google tu. Macam tu lah.

Kau rasa kalau buat macam tu di tempat kau, kawan-kawan kau lebih kerja ka lebih main ka lebih lepak? Kopi pun hilang. Kekeke… jangan marah. Gurau pun tak boleh.

Setiap jam yang kau peruntukkan untuk buat kerja kebajikan, kau akan diberi USD4.00 dan duit itu bukanlah untuk kau. Jabatan kau perlu ambil satu sekolah atau rumah kebajikan untuk disalurkan aktiviti kebajikan dan wang tersebut. Ini dipanggil ‘matching grant’. Setiap tahun akan ada award untuk jabatan yang paling banyak buat aktiviti kebajikan. Kau ada? Eh! Marah lagi. Kakaka.

Ha! Di samping itu terdapat dana kebajikan akan dibuka setiap tahun. Jika kau ada idea super kau tulislah kertas cadangan. Kau tengok gambar. Banggga ahkak menang USD5,000 untuk projek kitar semula sekolah anak ahkak.

Apa lagi entah nak tulis…dah masuk tahun ke 3 berhenti sebagai minah kilang ni. Lupa dah. Banyak lagi sebenarnya. Nanti kau bosan pula.

Nilai-nilai di dalam Al-Quran bukan sahaja mereka pegang dan terapkan di dalam budaya kerja tetapi mereka amalkan dengan konsisten.

Kita ini jauh ketinggalan kerana kita tidak pegang dan amal apa yang sudah tertulis di dalam Al-Quran.


Nilai Laman ‘Resell’ Kasut StockX Berjaya Mencecah RM4.14 Bilion

Siapa sangka bermula dengan hanya menawarkan platform untuk orang ramai menjual sneaker secara resell berjaya membuatkan StockX kini bernilai $1 bilion (RM4.14 bilion) selepas tiga tahun dilancarkan.

Syarikat yang menggelarkan diri mereka sebagai ‘The Stock Market of Things’ ini melihat trend penjualan semula kasut semakin mendapat tempat dikalangan peminat.

Bermula daripada saat itu, StockX turut menawarkan sesuatu yang unik yang tidak ditawarkan pada platform lain iaitu mengenal pasti kutelenan sneaker yang diterima pengguna.

Lebih menarik, syarikat ini turut mengumumkan dimana mereka baru sahaja menerima dana sebanyak $110 juta (RM455.59 juta) daripada beberapa syarikat terkemuka. Selain itu, StockX kini turut membuka kedai fizikal di Amerika Syarikat bagi memudahkan para peminat sneaker mendapatkannya.

Untuk pengetahuan anda, platform ini kini turut menwarkan pelbagai barangan melibatkan jam tangan serta streetwear. Buat anda yang sedang mencari sneaker idaman anda, mungkin StockX boleh membantu anda.


Nilai Ringgit Jatuh Hari Ini, Kenapa Ia Berlaku

Trump(ed). Aku macam biasa, tertinggal keretapi. Haha. Sori bang, kerja tengah banyak ni. Lagipun topik ni luas sangat. Aku komen pendek saja ya.

Jadi, Trump menang. Walaupun bukan calon pilihan, tapi dia menang sebab strategi dia betul.

Strong nationalism and anti-corruption agenda.

Sudah tentu akan ada reaksi dalam pasaran kewangan. Antara yang jelas adalah matawang.

Secara mudahnya, ramai orang jangka Hillary yang akan menang. Hillary ni geng Obama, Democrat. Jadi, kalau Hillary menang, proses peralihan sepatutnya lebih lancarlah. Sebab dua orang ini daripada parti yang sama. Besar kemungkinan presiden baru akan teruskan apa sahaja polisi yang ada.

Tup-tup, Trump pula yang menang. Terkejutlah semua orang. Timbul elemen ketidaktentuan apa yang akan berlaku lepas ni.

Bila jadi macam tu, pelabur akan mula tukar asset allocation depa daripada risky asset (contoh: pasaran saham) ke aset ‘safe haven’ (contoh: US dollar, emas, Japanese yen, pasaran bon, dan lain-lain).

BACA: 8 Sebab Kenapa Rakyat US Tergamak Pilih Trump Sebagai Presiden

Nak senang faham, aset safe haven ni adalah aset yang kalaulah jadi apa-apa di dunia ni (contoh: perang), aset-aset ni akan tetap bernilai masa tu, berbanding aset-aset lain.

Sebab tu kita dengar semalam bursa saham banyak yang jatuh (Nikkei -5%, Hang Seng -2%, Kospi -2%).

Tapi permintaan untuk safe haven asset macam emas dan US Dollar, meningkat.

Pagi semalam Ringgit adalah pada paras 4.18. Tapi sekarang dah 4.25. Lebih kurang perbezaan 700 pips (maksudnya Ringgit lemah pada paras 1.7%).

Dalam masa yang sama, harga minyak mentah pun jatuh jugak. Brent didagangkan pada $46/setong (berbanding tertinggi bulan lepas pada harga $53).

Jadi macam double whammy lah kat Ringgit. US Dollar mengukuh dan harga minyak mentah yang rendah.

Sebab tu kita tengok Ringgit sekarang pada 4.25.

Yang orang dok risau pasal Trump ni bukan apa. Dia ni US-centric. Slogan dia pun, ‘Make America Great Again’.

Dengan tak dak pengalaman nak tadbir negara, dengan poyo dia, dengan gedebe dia, satu dunia tengah nervous sekarang ni, nak tengok apa dia nak buat bila dah jadi presiden negara yang paling kuat dalam dunia.

Antara yang dia cakap masa kempen haritu, dia nak review balik perjanjian perdagangan dengan negara-negara luar. Dan ini termasuklah TPP yang kita tanda tangan haritu.

Bagi Trump, daripada dia buat baik dengan orang lain, baik dia lindung negara dia sendiri dulu. Dan bagi dia, perjanjian macam TPP, NAFTA, semua ni tak menguntungkan Amerika. (Err, tapi di sini pun kita dok kata TPP tu tak menguntungkan kita juga.)

Sekarang bila Trump naik takhta, besar kemungkinan TPP tu tak jadilah nampak gayanya.

Sebab kalau Trump tak batalkan pun, mesti dia akan berunding atau kaji balik terma dalam tu. Tapi geng-geng sini dah tak larat nak hadap dah kalau kata nak kena runding balik. Masa tanda tangan hari tu dah cakap, “Kami tak mau runding lagi dah. Kalau jadi, jadi. Kalau tak, kira batal.”

Ye la. Penat kot nak belek satu-satu balik. Nak kena troll kat media sosial ni tak payah ceritalah.

Tapi tadi aku ada terbaca Tokpa cakap Trump mungkin tukar pandangannya. Apa yang Trump cakap tu, itu sembang masa kempen saja. Hehe.
Entahlah. Kita tengoklah jadi macam mana nanti.

Berbalik ke topik trade ni, aku nak tambah sikit lagi. IMF ramalkan pertumbuhan global bagi 2016 berada pada 3.1%.

Ini pun dah berapa kali revised down dah ni. Januari dulu IMF kata 3.4%. Lepas tu turun lagi. Turun lagi. Ni terbaru (Oktober), dia target 3.1%.

Apa yang kita boleh simpulkan, jelas sekali ekonomi dunia masih lembab.

Bayangkan pula kalau Trump buat gedebe tak mau buat trade dengan orang lain. It will further dampen the global economy.

Dia awal-awal lagi dah cakap nak bantai tarif 45% untuk barangan yang US import dari China. Haa. Memang sungguh-sungguh dia nak kurangkan perdagangan dengan orang, terutamanya China.

Bila tarif tinggi macam tu, maksudnya barang-barang China akan jadi mahallah di US. Bila barang mahal, permintaan akan berkurang, sebab orang tak beli. Dan bila permintaan untuk barang China berkurang, ia akan beri kesan kepada trade chain, termasuklah Malaysia.

Untuk makluman, 3 negara import terbesar kita adalah:
1. China (20%)
2. Singapura (11%)
3. Jepun (8%)

Untuk eksport:
1. Singapura (15%)
2. China (12%)
3. Amerika Syarikat (10%)

Sebenarnya semua berkait. Nampak, kan Singapura? Dia buat barangan/ servis bukan untuk kegunaan sendiri. Dia eksport pi luaq jugak, termasuklah China dan Amerika. Jadi kalau Amerika buat hal, dengan kita-kita sekali kena tempias (secara langsung dan tidak langsung).

Dan bila ekonomi dunia tak berkembang sangat, permintaan untuk minyak mentah juga akan menurun. Dari satu segi yang lain, Saudi and the gang dok pam macam orang gila jugk, sebab tu saja sumber pendapatan depa.

Permintaan kurang, bekalan berlebih-lebih, harga minyak?

Jatuhlah. Dan bila harga minyak jatuh, sedihnya, Ringgit kita pun akan terkesan sama. Tapi takpa kot. Kita kan suka minyak murah. Hehe.

Lagi satu, esok BNM nak umumkan GDP (KDNK) suku ketiga. Bila ingat balik, setakat ni, dah lima suku berturut-turut GDP kita menurun. Untuk tahun ni,

Kita tunggulah esok. Kalau GDP terus jatuh, ada kemungkinan masa mesyuarat Bank Negara 23/11 nanti depa akan potong lagilah kadar faedah. Cheaper loan, nak?

Cukuplah dulu. Banyak sangat nanti muntah hijau pulak. Bai.

BACA: Ini Penerangan Paling Senang Faham Tentang Bank Negara Kurangkan Interest Rate